**საქართველოს კანონი**

**სა­საქონლო ნიშნების შესახებ**

**თავი I**

**ზოგადი დებულებანი**

**მუხლი 1. კანონის მიზანი**

ეს კა­ნო­ნი აწეს­რი­გებს სა­სა­ქონ­ლო, მომსახურებისა და კოლექტიური ნიშნების რეგისტრაციასა და დაცვასთან, აგ­რეთ­ვე მათ გა­მო­ყე­ნე­ბა­სთან და­კავ­ში­რე­ბულ ურ­თი­ერ­თო­ბებს.

**მუხლი 2. კანონში გამოყენებული ტერმინების განმარტება**

კანონში გამოყენებულ ტერმინებს აქვთ შემდეგი მნიშვნელობა:

ა) ინტელექტუალური საკუთრების ეროვნული ცენტრი „საქპატენტი“ (შემდგომში – საქპატენტი) – საქართველოს საპატენტო კანონით განსაზღვრული საჯარო სამართლის იურიდიული პირი; (28.06.2010. N3159 ამოქმედდეს გამოქვეყნებიდან 1 თვის გასვლისთანავე.)

ბ) პარიზის კონვენცია \_ 1883 წლის 20 მარტს ხელმოწერილი სამრეწველო საკუთრების დაცვის პარიზის კონვენცია (გადასინჯულია სტოკჰოლმში 1967 წლის 14 ივლისს, შესწორებულია 1979 წლის 28 სექტემბერს);

გ) მადრიდის შეთანხმების ოქმი – „1989 წლის 27 ივნისს ხელმოწერილი ნიშნების საერთაშორისო რეგისტრაციის შესახებ მადრიდის შეთანხმების ოქმი; *(20.12.2005 N 2380 ძალაშია 2006 წლის 1 მარტიდან)*

დ) საერთაშორისო კლასიფიკატორი \_ 1957 წლის 15 ივნისს ნიცის შეთანხმებით მიღებული და ხელმოწერილი საქონლისა და მომსახურების საერთაშორისო კლასიფიკატორი (გადასინჯულია სტოკჰოლმში 1967 წლის 14 ივლისს, ჟენევაში 1977 წლის 13 მაისს);

ე) მოწმობა \_ ამ კანონის შესაბამისად სასაქონლო ნიშნის მფლობელის სახელზე გაცემული დოკუმენტი, რომელიც ადასტურებს მის განსაკუთრებულ უფლებებს;

ვ) განაცხადი - მოწმობის გასაცემად აუცილებელი საბუთების ერთობლიობა, რომელიც ფორმდება დადგენილი მოთხოვნების შესაბამისად;

ზ) განმცხადებელი - ფიზიკური ან იურიდიული პირი, რომელიც ითხოვს მოწმობას;

თ) პრიორიტეტი- უპირატესობა, რომლითაც სარგებლობს განაცხადი მასზე გვიან შეტანილ განაცხადთან შედარებით;

ი) საკონვენციო პრიორიტეტი - პარიზის კონვენციის მე-4 მუხლის თანახმად დადგენილი პრიორიტეტი;

კ) საგამოფენო პრიორიტეტი - პარიზის კონვენციის მე-11 მუხლის თანახმად დადგენილი პრიორიტეტი;

ლ) **ამოღებულია** (28.06.2010. N3159 ამოქმედდეს გამოქვეყნებიდან 1 თვის გასვლისთანავე.)

მ) სააპელაციო პალატა – „საქპატენტთან“ არსებული სამრეწველო საკუთრების ობიექტებზე უფლების მოპოვებასთან დაკავშირებით წარმოქმნილი დავის განმხილველი ორგანო; *(20.12.2005 N 2380 ძალაშია 2006 წლის 1 მარტიდან)*

ნ) გაერთიანება - მეწარმეთა ნებისმიერი გაერთიანება, რომელიც შექმნილია საქართველოს ან მისი წარმოშობის ქვეყნის მოქმედი კანონმდებლობის შესაბამისად.

ო) სასაქონლო ნიშნის დაუცველი ნაწილი – სასაქონლო ნიშნის ნაწილი, რომელზედაც არ ვრცელდება მფლობელის განსაკუთრებული უფლებები.*(20.12.2005 N 2380 ძალაშია 2006 წლის 1 მარტიდან)*

პ) სასაქონლო ნიშანზე განსაკუთრებული უფლების დარღვევით ნიშანდებული საქონელი – საქონელი, რომელიც შეიცავს რეგისტრირებული სასაქონლო ნიშნის იდენტურ ან მსგავს ნიშანს ან რომელზედაც დატანილია რეგისტრირებული სასაქონლო ნიშნის იდენტური ან მსგავსი ნიშანი, ან რომელსაც აქვს რეგისტრირებული მოცულობითი სასაქონლო ნიშნის იდენტური ან მსგავსი ფორმა და რომლის წარმოება, საქართველოს ტერიტორიაზე შემოტანა, შენახვა, სამოქალაქო ბრუნვაში ჩართვა ან ამ მიზნით შენახვა/დასაწყობება (დროებით შესანახად განთავსება) ან/და ნებისმიერი სხვაგვარი გამოყენება იწვევს რეგისტრირებული სასაქონლო ნიშნის მფლობელის განსაკუთრებული უფლების დარღვევას, მიუხედავად ნიშანდების ადგილისა. *(23.12.2017 N1922)*

**მუხ­ლი 3. სა­სა­ქონ­ლო ნი­შა­ნი**

1. სა­სა­ქონ­ლო ნი­შა­ნი არის სიმ­ბო­ლო ან სიმბოლოთა ერთობლიობა, რო­მელიც გამოისახება გრაფიკულად და განასხვავებს ერ­თი საწარმოს სა­ქო­ნელს ან/და მომსახურებას მე­ო­რე საწარმოს სა­ქონ­ლი­სა ან/და მომ­სა­ხუ­რე­ბი­სა­გან (შემ­დგომ ­\_ სა­ქონე­ლი).

2. სიმბოლო შეიძლება იყოს: სიტყვა ან სიტ­ყვები, აგრეთვე ადამიანის სახე­ლი; ასოები; ციფრები; ბგერები; გა­მო­სა­ხუ­ლე­ბა; სამგანზომილებიანი ფიგურა, მათ შორის, საქონლის ფორმა ან შეფუთვა ისევე, როგორც საქონლის სხვა გარეგნული გაფორმება ფერის ან ფერთა კომბინაციის გამოყენებით.

3. სა­სა­ქონ­ლო ნიშ­ანი დაცულია ”საქპატენტში“ მი­სი რე­გის­ტრა­ცი­ის ან საერთაშორისო შეთანხმების სა­ფუძ­ველ­ზე.

4. საქართველოში საყოველთაოდ ცნობილი სასაქონლო ნიშნები დაცულია რეგისტრაციის გარეშე, პარიზის კონვენციის მე-6bis მუხლის შესაბამისად. სასაქონლო ნიშნის საყოველთაოდ ცნობილად აღიარება ხდება „საქპატენტის“ სააპელაციო პალატის ან სასამართლოს მიერ, მისი კომპეტენციის ფარგლებში, დაინტერესებული პირის მოთხოვნით. *(20.12.2005 N 2380 ძალაშია 2006 წლის 1 მარტიდან)*

**მუხ­ლი 4. სასაქონლო ნიშნის რე­გის­ტრა­ცი­ა­ზე უა­რის**

**თქმის აბსოლუტური საფუძვლები** *(20.12.2005 N 2380 ძალაშია 2006 წლის 1 მარტიდან)*

1. სასაქონლო ნიშნად არ რეგისტრირდება სიმბოლო ან სიმბოლოთა ერთობლიობა, რომელიც:

ა) არ აკმაყოფილებს ამ კანონის მე-3 მუხლის პირველი პუნქტის მოთხოვნებს;

ბ) წარმოადგენს ერთ არასტილიზებულ (სტანდარტულ) ასოს ან ციფრს, ან ცალკე აღებულ მხოლოდ ერთ ფერს;

გ) არაგანმასხვავებელუნარიანია შესაბამისი საქონლის მიმართ;

დ) აღწერილობითია იმ საქონლის მიმართ, რომლისთვისაც მოითხოვება მისი რეგისტრაცია, შედგება საქონლის მხოლოდ სახეობის, ხარისხის, რაოდენობის, თვისების, ღირებულების, დანიშნულების, გეოგრაფიული წარმოშობის, გასაღების ადგილის, დროის ან საქონლის სხვა მახასიათებლებისაგან ანდა მიჩნეულია ასეთად;

ე) საყოველთაოდ გამოიყენება, როგორც გარკვეული სახის საქონლის გვარეობითი ცნება;

ვ) წარმოადგენს სამოქალაქო ბრუნვაში იმ საქონლისათვის დამახასიათებელ საყოველთაოდ დამკვიდრებულ ტერმინს ან სიმბოლოს, რომლის რეგისტრაციაც მოითხოვება;

ზ) შეურაცხყოფს ან ეწინააღმდეგება ეროვნულ ღირსებებს, რელიგიასა და ტრადიციებს, ზნეობრივ ნორმებს;

თ) შესაძლებელს ხდის, მცდარი წარმოდგენა შეუქმნას მომხმარებელს საქონლის თვისების, ხარისხის, გეოგრაფიული წარმოშობის ან საქონლის სხვა მახასიათებლების შესახებ;

ი) მთლიანად ან რომელიმე შემადგენელი ელემენტით ემთხვევა უცხო ქვეყნის სახელმწიფო გერბს, დროშას ან ემბლემას, სრულ ან შემოკლებულ სახელწოდებას; საერთაშორისო ან სამთავრობათაშორისო ორგანიზაციის ემბლემას, სრულ ან შემოკლებულ სახელწოდებას; ოფიციალურ საკონტროლო, საგარანტიო ან სასინჯო დამღას, ნიშანს (მათ შორის, საქონლის შესაბამისობის სასერტიფიკაციო ნიშანს), ბეჭედს, ორდენს ან მედალს; საქართველოს ან მისი ტერიტორიული ერთეულის არსებულ ან ისტორიულ დასახელებას, გერბს, დროშას, ემბლემას ან ფულის ნიშანს, ან ამ ქვეპუნქტით გათვალისწინებული რომელიმე სიმბოლოს იმიტაციაა. აღნიშნული სიმბოლო სასაქონლო ნიშანში შედის დაუცველი ნაწილის სახით, თუ არსებობს საქართველოს კულტურის, სპორტისა და ახალგაზრდობის სამინისტროს ან მფლობელის თანხმობა ამ სიმბოლოს გამოყენებაზე. *(16.03.2021 N387)*

2. სასაქონლო ნიშნად არ რეგისტრირდება ისეთი მოცულობითი ნიშანი, რომლის ფორმაც:

ა) განპირობებულია მხოლოდ საქონლის თვისებებით;

ბ) აუცილებელია ტექნიკური შედეგის მისაღწევად.

3. ამ მუხლის პირველი პუნქტის „გ“, „დ“, „ე“, „ვ“ და „თ“ ქვეპუნქტები არ გამოიყენება, თუ სასაქონლო ნიშნის რეგისტრაციის თაობაზე გადაწყვეტილების გამოტანამდე, სამოქალაქო ბრუნვაში გამოყენების შედეგად, ეს ნიშანი განმასხვავებელ სიმბოლოდ დამკვიდრდა განაცხადში მითითებული საქონლის მიმართ.

**მუხ­ლი 5. სასაქონლო ნიშნის რე­გის­ტრა­ცი­ა­ზე უა­რის**

**თქმის შედარებითი სა­ფუძ­ვლე­ბი** *(20.12.2005 N 2380 ძალაშია 2006 წლის 1 მარტიდან)*

სასაქონლო ნიშანი არ რეგისტრირდება, თუ იგი:

ა) იმავე საქონლის მიმართ რეგისტრირებული, უფრო ადრინდელი პრიორიტეტის მქონე სასაქონლო ნიშნის იდენტურია;

ბ) მესამე პირის სახელზე რეგისტრირებული, უფრო ადრინდელი პრიორიტეტის მქონე სასაქონლო ნიშნის იდენტურია, ხოლო საქონელი – იმდენად მსგავსი, რომ ჩნდება ამ სასაქონლო ნიშნების აღრევის, მათ შორის, ასოცირების შედეგად აღრევის შესაძლებლობა;

გ) მესამე პირის სახელზე რეგისტრირებული, უფრო ადრინდელი პრიორიტეტის მქონე სასაქონლო ნიშნის მსგავსია, ხოლო საქონელი – იდენტური ან იმდენად მსგავსი, რომ ჩნდება ამ სასაქონლო ნიშნების აღრევის, მათ შორის, ასოცირების შედეგად აღრევის შესაძლებლობა;

დ) რეგისტრაციაზე განაცხადის შეტანამდე საქართველოში საყოველთაოდ ცნობილი სასაქონლო ნიშნის იდენტური ან იმდენად მსგავსია, რომ ჩნდება მასთან აღრევის, მათ შორის, ასოცირების შედეგად აღრევის შესაძლებლობა. ეს წესი გამოიყენება იმ შემთხვევაშიც, როდესაც საქონლის ჩამონათვალი სხვადასხვაა;

ე) საქართველოში დაცული გეოგრაფიული აღნიშვნის ან ადგილწარმოშობის დასახელების იდენტურია, მსგავსია, შეიცავს მას ან ჩნდება მასთან აღრევის, მათ შორის, ასოცირების შედეგად აღრევის შესაძლებლობა, და სასაქონლო ნიშნის რეგისტრაცია მოითხოვება იდენტური ან მსგავსი საქონლისათვის, ანდა ასეთი სასაქონლო ნიშნით სარგებლობით მოხდება დაცული გეოგრაფიული აღნიშვნის ან ადგილწარმოშობის დასახელების რეპუტაციის გამოყენება. ეს ქვეპუნქტი არ გამოიყენება, თუ გეოგრაფიული აღნიშვნა ან ადგილწარმოშობის დასახელება დაუცველი ნაწილის სახით არის ჩართული მისი გამოყენების უფლების მქონე პირის სასაქონლო ნიშანში;

ვ) საქართველოში დაცული, უფრო ადრინდელი პრიორიტეტის მქონე სამრეწველო ნიმუშის იდენტურია, გარდა იმ შემთხვევისა, როდესაც სასაქონლო ნიშნის რეგისტრაციას ითხოვს ამ სამრეწველო ნიმუშზე განსაკუთრებული უფლების მფლობელი;

ზ) მესამე პირის სახელზე რეგისტრირებული, უფრო ადრინდელი პრიორიტეტის მქონე ისეთი სასაქონლო ნიშნის იდენტური ან მსგავსია, რომელსაც საქართველოში აქვს კარგი რეპუტაცია, და ამ სასაქონლო ნიშნის გამოყენება განმცხადებელს დაუმსახურებლად უქმნის ხელსაყრელ პირობებს ან ზიანს აყენებს დაცული სასაქონლო ნიშნის რეპუტაციას. ეს წესი გამოიყენება იმ შემთხვევაშიც, როდესაც საქონლის ჩამონათვალი სხვადასხვაა;

თ) შეიცავს რეგისტრაციაზე განაცხადის შეტანამდე საქართველოში ცნობილი პიროვნების სახელს, ფსევდონიმს, ფაქსიმილეს ან პორტრეტს – ამ პიროვნებასთან ან მის მემკვიდრეებთან შეუთანხმებლად, ხოლო თუ ისინი საქართველოს ისტორიისა და კულტურის კუთვნილებაა – საქართველოს კულტურის, სპორტისა და ახალგაზრდობის სამინისტროს თანხმობის გარეშე; *(16.03.2021 N387)*

ი) შეიცავს საქართველოს ისტორიული ძეგლის დასახელებას ან გამოსახულებას – საქართველოს კულტურის, სპორტისა და ახალგაზრდობის სამინისტროს თანხმობის გარეშე. *(16.03.2021 N387)*

**მუხ­ლი 6. გან­სა­კუთ­რე­ბუ­ლი უფ­ლე­ბა**

1. რეგისტრაციით დაცულ სასაქონლო ნიშანზე მფლობელის განსაკუთრებული უფლება წარმოიშობა ამ ნიშნის რეგისტრაციის დღიდან.

2. განსაკუთრებული უფლების მქონე პირს შეუძლია აუკრძალოს მესამე პირს, მისი თანხმობის გარეშე სამოქალაქო ბრუნვაში გამოიყენოს ისეთი ნიშანი, რომელიც განსაკუთრებული უფლების მქონე პირის დაცული სასაქონლო ნიშნის:

ა) იდენტურია და საქონელიც იდენტური;

ბ) იდენტურია, ხოლო საქონელი იმდენად მსგავსია, რომ ჩნდება ამ ნიშნების აღრევის, მათ შორის, ასოცირების შედეგად აღრევის შესაძლებლობა;

გ) მსგავსია, ხოლო საქონელი იდენტური ან იმდენად მსგავსია, რომ ჩნდება ამ ნიშნების აღრევის, მათ შორის, ასოცირების შედეგად აღრევის შესაძლებლობა;

დ) იდენტური ან მსგავსია და დაცულია სასაქონლო ნიშნის საქართველოში კარგი რეპუტაციის გამო, ამ ნიშნის გამოყენება მესამე პირს დაუმსახურებლად უქმნის ხელსაყრელ პირობებს ან ზიანს აყენებს სასაქონლო ნიშნის რეპუტაციას ან მის განმასხვავებელუნარიანობას.

3. ამ მუხლის მე-2 პუნქტით გათვალისწინებულ შემთხვევებში, სხვა შესაძლო აკრძალვათა გარდა, იკრძალება:

ა) სასაქონლო ნიშნის დატანა საქონელზე ან მის შეფუთვაზე;

ბ) ისეთი საქონლის შეთავაზება, სამოქალაქო ბრუნვაში შეტანა ან საწყობში ამ მიზნით შენახვა, იმპორტი ან ექსპორტი, რომელიც ნიშანდებულია ამ ნიშნით, გარდა იმ შემთხვევისა, როდესაც ეს ქმედება ხორციელდება სასაქონლო ნიშანზე განსაკუთრებული უფლების მქონე პირის მიერ ნიშანდებული საქონლით; *(20.12.2005 N 2380 ძალაშია 2006 წლის 1 მარტიდან)*

გ) სასაქონლო ნიშნის გამოყენებით მომსახურების შეთავაზება ან გაწევა;

დ) სასაქონლო ნიშნის გამოყენება რეკლამისათვის ან საქმიან ქაღალდებზე.

4. სასაქონლო ნიშნის მფლობელის ნებართვის გარეშე მესამე პირს ეკრძალება:

ა) ამ სასაქონლო ნიშნის იდენტური ან მსგავსი ნიშნის დატანა შესაფუთ საშუალებაზე, ეტიკეტზე და ა.შ.;

ბ) ამ სასაქონლო ნიშნის იდენტური ან მსგავსი ნიშნით ნიშანდებული შესაფუთი მასალის ან შეფუთვის შეთავაზება, მიმოქცევაში შეტანა, გასაღება ან გასაღებისათვის მომზადება, მათი იმპორტი ან ექსპორტი.

**მუხ­ლი 7. გან­სა­კუთ­რე­ბუ­ლი უფ­ლე­ბის ფარ­გლე­ბი**

1. სასაქონლო ნიშანზე განსაკუთრებული უფლების მქონე პირს არა აქვს უფლება აუკ­რძა­ლოს მე­სა­მე პი­რს სა­მო­ქა­ლა­ქო ბრუნ­ვა­ში სასაქონლო ნიშნად გა­მო­ი­ყე­ნოს:

ა) სა­კუ­თა­რი სა­ხე­ლი ან მი­სა­მარ­თი, თუ ისინი ემ­თხვე­ვა განსაკუთრებული უფლების მქონე პირის სა­სა­ქონ­ლო ნი­შანს;

ბ) სიმ­ბო­ლო ან სიმ­ბო­ლო­თა ერ­თობ­ლი­ო­ბა, რო­მე­ლიც წარმოადგენს სა­ქონ­ლის სა­ხე­ო­ბის, ხა­რის­ხის, რა­ო­დე­ნო­ბის, თვი­სე­ბის, ღი­რე­ბუ­ლე­ბის, დანიშნულების, გეოგრაფიული წარ­მო­შობის, გა­სა­ღე­ბის ად­გი­ლის, დრო­ის ან სა­ქონ­ლის სხვა მა­ხა­სი­ა­თებ­ლებს;

გ) დაცული სა­სა­ქონ­ლო ნი­შა­ნი, თუ ის აუ­ცი­ლე­ბე­ლია საქონლის დანიშნულებისამებრ გამოყენებისას, მათ შორის, თუ ამ სასაქონლო ნიშნით ნიშანდებული საქონელი გამოიყენება როგორც შე­მად­გე­ნელი ან სა­თა­და­რი­გო ნა­წილი. ამ შემ­თხვე­ვა­ში დაცული სა­სა­ქონ­ლო ნიშ­ანი მე­სა­მე პი­რმა უნ­და გამოიყენოს სამეწარმეო საქმიანობის კეთილსინდისიერების პრინციპების დაცვით.

2. სა­სა­ქონ­ლო ნიშ­ანზე განსაკუთრებული უფლების მქონე პირს არა აქვს უფლება აუკ­რძა­ლოს მე­სა­მე პი­რს ამ დაცული სასაქონლო ნიშ­ნის გა­მო­ყე­ნე­ბა ისეთ სა­ქო­ნელ­ზე, რო­მე­ლიც სა­მო­ქა­ლა­ქო ბრუნ­ვა­ში შე­ტა­ნი­ლი იქ­ნა უშუ­ა­ლოდ სა­სა­ქონ­ლო ნიშ­ნის მფლო­ბე­ლის მი­ერ ან მი­სი ნე­ბარ­თვის სა­ფუძ­ველ­ზე. ეს წე­სი არ მოქ­მე­დებს, თუ სა­ქონ­ლის თვი­სე­ბე­ბი შე­იც­ვა­ლა, ხა­რის­ხი გა­უ­ა­რეს­და ან არ­სე­ბობს ამ აკრძალვისათვის სხვა მნიშ­ვნე­ლო­ვა­ნი სა­ფუძ­ვე­ლი.

**მუხ­ლი 8. სა­სა­ქონ­ლო ნიშნის გამოქ­ვეყ­ნე­ბა**

**საც­ნო­ბა­რო ლი­ტე­რა­ტუ­რა­ში**

თუ სა­სა­ქონ­ლო ნიშ­ნის რეპ­რო­დუქ­ცია ლექ­სი­კონ­ში, ენ­ციკ­ლო­პე­დი­ა­ში ან სხვა საც­ნო­ბა­რო ლი­ტე­რა­ტუ­რა­ში ქმნის შთა­ბეჭ­დი­ლე­ბას, რომ სასაქონლო ნიშანი წარ­მო­ად­გენს გვა­რე­ო­ბით ცნე­ბას იმ სა­ქონ­ლი­ს მი­მართ, რომ­ლის­თვი­საც იგი რე­გის­ტრი­რე­ბუ­ლია ან მო­ით­ხო­ვე­ბა მი­სი რე­გის­ტრა­ცია, გა­მომ­ცე­მე­ლი, აღ­ნიშ­ნუ­ლი ნიშ­ნის მფლო­ბე­ლის მოთ­ხოვ­ნით, ვალ­დე­ბუ­ლია ამ საც­ნო­ბა­რო ლი­ტე­რა­ტუ­რის მომ­დევ­ნო გა­მო­ცე­მებ­ში აღ­ნიშ­ნოს, რომ გა­მოქ­ვეყ­ნე­ბუ­ლი სიმ­ბო­ლო რე­გის­ტრი­რე­ბულ სა­სა­ქონ­ლო ნი­შანს წარ­მო­ად­გენს.

**თავი II**

**სა­სა­ქონ­ლო ნი­შან­ზე განსაკუთრებული**

**უფ­ლე­ბის მო­პო­ვე­ბა და შე­ნარ­ჩუ­ნე­ბა**

**მუხ­ლი 9. გა­ნაც­ხა­დი სა­სა­ქონ­ლო ნიშ­ნის რე­გის­ტრა­ცი­ა­ზე**

1. განაცხადი სა­სა­ქონ­ლო ნიშ­ნის რე­გის­ტრა­ცი­აზე წარედგინება ”საქპატენტს“ განმცხადებლის ან მისი წარმომადგენლის მიერ.

2. განაცხადი ივსება დადგენილი წესით, ქართულ ენაზე.

3. **ამოღებულია (28.06.2010. N3159 ამოქმედდეს გამოქვეყნებიდან 1 თვის გასვლისთანავე)**

4. გა­ნაც­ხა­დი ეხება მხო­ლოდ ერთ სა­სა­ქონ­ლო ნი­შანს.

5. გა­ნაც­ხა­დი შეიცავს:

ა) თხოვ­ნას სა­სა­ქონ­ლო ნიშ­ნის რე­გის­ტრა­ცი­ის შე­სა­ხებ;

ბ) განმცხადებლის სრულ სახელს (სახელწოდებას) და იურიდიულ მისამართს;

გ) სა­სა­ქონ­ლო ნიშ­ნის გა­მო­სა­ხუ­ლე­ბას;

დ) იმ სა­ქონ­ლი­ს ჩა­მო­ნათ­ვალს, რომ­ლის­თვი­საც მო­ით­ხო­ვე­ბა სა­სა­ქონ­ლო ნიშ­ნის რე­გის­ტრა­ცია. დასაშვებია საქონლის ჩამონათვალის უცხო ენაზე წარდგენა დანართის სახით, რომლის ქართულ ენაზე თარგმანიც ”საქპატენტს“ წარედგინება განაცხადის შეტანის დღიდან ერთი თვის ვადაში;

ე) წარმომადგენლის ვინაობას და მისამართს, თუ განაცხადი შეტანილია წარმომადგენლის მიერ;

ვ) განმცხადებლის ან წარმომადგენლის ხელმოწერას განაცხადზე.

6. გა­ნაც­ხა­დის ექსპერტიზისათვის აუცილებელი სხვა მო­ნა­ცე­მე­ბისა და საბუთების ნუსხა, მისი წარდგენის ვადები და პირობები განისაზღვრება საქარ-თველოს კანონმდებლობით.

**მუხ­ლი 10. გა­ნაც­ხა­დის ”საქპატენტში“ შე­ტა­ნის თა­რი­ღი**

გა­ნაც­ხა­დის ”საქპატენტში“ შე­ტა­ნის თა­რი­ღად ით­ვლე­ბა ”საქპატენტში“ მისი ჩაბარების დღე, თუ გა­ნაც­ხა­დი აკ­მა­ყო­ფი­ლებს ამ კანონის მე-9 მუხ­ლის მე-2 და მე-5 პუნქტებით გათ­ვა­ლის­წი­ნე­ბულ მოთ­ხოვ­ნებს.

**მუხლი 11. პრი­ო­რი­ტე­ტი**

1. პრიორიტეტი სასაქონლო ნიშანზე დგინდება განაცხადის შეტანის თარიღით, თუ განაცხადზე ფორმალური მოთხოვნების ექსპერტიზისათვის დადგენილი საფასური გადაიხდება განაცხადის შეტანიდან არა უგვიანეს ერთი თვისა. *(20.12.2005 N 2380 ძალაშია 2006 წლის 1 მარტიდან)*

2. პრი­ო­რი­ტე­ტი სა­სა­ქონ­ლო ნი­შან­ზე შე­იძ­ლე­ბა დად­გინ­დეს პა­რი­ზის კონ­ვენ­ცი­ის მო­ნა­წი­ლე სახელმწიფოში პირ­ვე­ლი გა­ნაც­ხა­დის შე­ტა­ნის თა­რი­ღით (სა­კონ­ვენ­ციო პრი­ო­რი­ტე­ტი), თუ ამ თა­რი­ღი­დან გა­ნაც­ხა­დის ”საქპატენტში“ შე­ტა­ნის თა­რი­ღამ­დე გა­სუ­ლია არა ­უ­მე­ტეს 6 თვი­სა.

3. პა­რი­ზის კონ­ვენ­ცი­ის მო­ნა­წი­ლე სახელმწიფოს მი­ერ მოწ­ყო­ბილ ოფი­ცი­ა­ლურ ან ოფი­ცი­ა­ლუ­რად მიჩ­ნე­ულ სა­ერ­თა­შო­რი­სო გა­მო­ფე­ნა­ზე წარ­დგე­ნილ ექ­სპო­ნატ­ზე გა­მო­ყე­ნე­ბული სა­სა­ქონ­ლო ნი­შნის პრი­ო­რი­ტე­ტი დგინდება ექსპონატის გამოფენის პირველი დღით (სა­გა­მო­ფე­ნო პრი­ო­რი­ტე­ტი), თუ გა­მო­ფე­ნა­ზე მი­სი ჩვე­ნე­ბის დღი­დან შე­სა­ბა­მი­სი გა­ნაც­ხა­დის ”საქპატენტში“ შე­ტა­ნის თა­რი­ღამ­დე გა­სუ­ლია არა­ უ­მე­ტეს 6 თვი­სა. სა­გა­მო­ფე­ნო და სა­კონ­ვენ­ციო პრი­ო­რი­ტე­ტები ერ­თმა­ნე­თის ვა­დას არ აგ­რძე­ლებს.

4. გან­მცხა­დე­ბე­ლი, რო­მელ­საც სურს სა­კონ­ვენ­ციო ან სა­გა­მო­ფე­ნო პრი­ო­რი­ტე­ტით სარგებლობა, ვალ­დე­ბუ­ლია ”საქპატენტში“ გა­ნაც­ხა­დის შე­ტა­ნის თა­რი­ღი­დან ერ­თი თვის ვადაში აცნობოს ამის შესახებ ”საქპატენტს“ და განაცხადის შეტანიდან 3 თვის ვადა­ში წა­რად­გი­ნოს ასე­თი მოთ­ხოვ­ნის უფ­ლე­ბის და­მა­დას­ტუ­რე­ბე­ლი სა­ბუ­თე­ბი. 5. საკონ­ვენ­ციო ან სა­გა­მო­ფე­ნო პრი­ო­რი­ტე­ტის მოთ­ხოვ­ნის დადგენილი წესით განსაზღვრული სა­ფა­სუ­რი გადაიხდება განაცხადის ”საქპატენტში“ შე­ტა­ნი­დან ერ­თი თვის ვა­დაში.

6. თუ რამდენიმე სასაქონლო ნიშანს დაუდგინდა ერთი და იგივე პრიორიტეტი, უპირატესობა ენიჭება სასაქონლო ნიშანს, რომლის ფაქტობრივი გამოყენება საქართველოს ტერიტორიაზე უფრო ადრე დაიწყო. *(20.12.2005 N 2380 ძალაშია 2006 წლის 1 მარტიდან)*

**მუხლი 12. სასაქონლო ნიშნის გა­ნაც­ხა­დზე ექ­სპერ­ტი­ზა**

1. სასაქონლო ნიშნის გა­ნაც­ხად­ზე ”საქპატენტი“ ატა­რებს ფორ­მა­ლუ­რი მოთ­ხოვ­ნე­ბის ექ­სპერ­ტი­ზას და არ­სობ­რივ ექ­სპერ­ტი­ზას.

2. ”საქპატენტს“ შე­უძ­ლია გან­მცხა­დებ­ელს მოსთ­ხო­ვოს ექ­სპერ­ტი­ზი­სათ­ვის სა­ჭი­რო და­მა­ტე­ბი­თი მა­სა­ლა. და­მა­ტე­ბი­თი მა­სა­ლა ”საქპატენტს“ წარე­დგინება გან­მცხა­დებ­ლი­სათ­ვის შე­სა­ბა­მი­სი შეტ­ყო­ბი­ნე­ბის ჩა­ბა­რე­ბის დღი­დან 2 თვის ვა­და­ში. ამ ვა­დის დარ­ღვე­ვისას ”საქპატენტი“ გა­მო­ი­ტანს გა­დაწ­ყვე­ტი­ლე­ბას გა­ნაც­ხა­დის გან-ხილვაზე უარის თქმის შესახებ.

3. გა­ნაც­ხა­დი, რო­მელ­იც სა­ქონ­ლი­ს ორ ან მეტ და­სა­ხე­ლე­ბას შე­ი­ცავს, გან­მცხა­დებ­ლის მოთ­ხოვ­ნით, სასაქონლო ნიშნის რეგისტრაციამდე შე­იძ­ლე­ბა გა­ი­ყოს ორ ან მეტ გა­ნაც­ხა­დად პირ­ველ გა­ნაც­ხად­ში არ­სე­ბუ­ლი სა­ქონ­ლი­ს გა­და­ნა­წი­ლე­ბით თითოეულ განაცხადზე, დად­გე­ნი­ლი წესით განსაზღვრული სა­ფა­სუ­რის გა­დახ­დის შემ­დეგ. გა­მო­ყო­ფი­ლ გა­ნაც­ხა­დე­ბს უნარ­ჩუ­ნდე­ბათ პირ­ვე­ლი გა­ნაც­ხა­დის შე­ტა­ნის თა­რიღი.

4. ”საქპატენტი“ სასაქონლო ნიშნის გა­ნაც­ხა­დე­ბზე ინ­ფორ­მა­ციას გას­ცემს მხოლოდ პრიორიტეტის დადგენის შემდეგ.

5. განმცხადებელს უფლება აქვს: *(20.12.2005 N 2380 ძალაშია 2006 წლის 1 მარტიდან)*

ა) მოითხოვოს ექსპერტიზის ნებისმიერ ეტაპზე საკუთარი განაცხადის განხილვის შეჩერება დადგენილი საფასურის გადახდის შემდეგ. შეჩერების საერთო ვადა არ უნდა აღემატებოდეს 3 თვეს;

ბ) გაეცნოს ექსპერტიზის დროს გამოყენებულ მასალას და მოითხოვოს მისი ასლი;

გ) განაცხადზე პრიორიტეტის დადგენამდე შეავსოს, შეცვალოს, შეასწოროს ან დააზუსტოს განაცხადის მასალა. პრიორიტეტის დადგენის შემდეგ აღნიშნული ცვლილებები დასაშვებია მხოლოდ დადგენილი საფასურის გადახდის შემდეგ, მაგრამ არა უგვიანეს სასაქონლო ნიშნის რეგისტრაციისა. ამასთანავე, სასაქონლო ნიშნის ცვლილებისას დასაშვებია მხოლოდ ისეთი უმნიშვნელო ცვლილება, რომელიც არ აფართოებს მისი დაცვის ფარგლებს, ხოლო საქონლის ჩამონათვლის ცვლილებისას დასაშვებია მხოლოდ მისი შეზღუდვა ან დაზუსტება;

დ) გამოითხოვოს განაცხადი სასაქონლო ნიშნის რეგისტრაციამდე;

ე) დადგენილი საფასურის გადახდის შემდეგ აღადგინოს საქმისწარმოება განაცხადზე. განაცხადზე საქმისწარმოების აღდგენა დასაშვებია, თუ მისი შეწყვეტა მოხდა განაცხადის მონაცემების გამოქვეყნებამდე, ამ კანონის მე-15 მუხლის შესაბამისად.

6. განაცხადის გაფორმებისა და წარდგენის, ექსპერტიზის, ექსპერტიზის გადაწყვეტილების გასაჩივრების, პროცედურული ვადების შეჩერების, გაგრძელებისა და აღდგენის, აგრეთვე სასაქონლო ნიშნის რეგისტრაციასთან დაკავშირებული სხვა წესები განისაზღვრება „სასაქონლო ნიშანზე განაცხადის წარდგენისა და რეგისტრაციასთან დაკავშირებული პროცედურების შესახებ“ ინსტრუქციით, რომელსაც საქართველოს კანონმდებლობით დადგენილი წესით გამოსცემს საქპატენტის თავმჯდომარე. *(26.10.2010. N3743)*

**მუხ­ლი 13. განაცხადზე ფორ­მა­ლუ­რი მოთ­ხოვ­ნე­ბის ექ­სპერ­ტი­ზა**

1. განაცხადზე ფორ­მა­ლუ­რი მოთ­ხოვ­ნე­ბის ექ­სპერ­ტი­ზა ­ტარ­დება გა­ნაც­ხა­დის შე­ტა­ნი­დან 2 თვის ვა­და­ში, ხო­ლო თუ განმ­ცხა­დე­ბე­ლი ით­ხოვს სა­კონ­ვენ­ციო ან სა­გა­მო­ფე­ნო პრი­ო­რი­ტეტს \_ ამ კა­ნო­ნის მე-11 მუხ­ლის მე-4 პუნქტით გათ­ვა­ლის­წი­ნე­ბუ­ლ ვა­დაში. თუ გან­მცხა­დე­ბელს გა­ეგ­ზავ­ნა შეტ­ყო­ბი­ნე­ბა და­მა­ტე­ბი­თი მა­სა­ლის მოთ­ხოვ­ნით, ექ­სპერ­ტი­ზა ჩერდება შეტყობინებაზე პასუხის მიღებამდე, მაგრამ არა უმეტეს ამ კა­ნო­ნის მე-12 მუხ­ლის მე-2 პუნქტით გათ­ვა­ლის­წი­ნე­ბუ­ლი ვა­დისა.

2. ფორ­მა­ლუ­რი მოთ­ხოვ­ნე­ბის ექ­სპერ­ტი­ზა ადგენს არის თუ არა განაცხადი გაფორმებული ამ კანონის შესაბამისად.

3. თუ განაცხადი აკ­მა­ყო­ფი­ლებს ამ კა­ნო­ნის მე-9 მუხ­ლის მე-2 და მე-5 პუნქტების მოთ­ხოვ­ნებს, გან­მცხა­დებ­ლის სა­ხელ­ზე გა­ი­ცე­მა ცნო­ბა გა­ნაც­ხა­დის შე­ტა­ნის თა­რი­ღის დად­გე­ნის შე­სა­ხებ სა­კან­ცე­ლა­რიო ნომ­რი­სა და შე­ტა­ნი­ლი სა­ბუ­თე­ბის ჩა­მო­ნათ­ვა­ლის მი­თი­თე­ბით. წი­ნა­აღ­მდეგ შემ­თხვე­ვა­ში, განმცხადებელს ეცნობება განაცხადის მასალის მიღებაზე დასაბუთებული უარი.

4. თუ გა­ნაც­ხა­დის შე­ტა­ნი­დან ერ­თი თვის ვა­და­ში ფორმალური მოთხოვნების ექსპერტიზის დადგენილი წესით განსაზღვრული სა­ფა­სუ­რი არ გა­დაიხ­დება ან გა­დახ­დი­ლი თან­ხა სა­ქონ­ლის ერ­თი კლა­სის წარ­დგე­ნი­სათ­ვის დად­გე­ნილ თან­ხა­ზე ნაკ­ლე­ბია, ”საქპატენტი“ მიიღებს გადაწყვეტილებას განაცხადის განხილვაზე უარის თქმის შესახებ. იმ შემთხვევაში, თუ ამ ვადაში გადაიხდება განაცხადით გათვალისწინებული კლასების წარდგენისათვის დადგენილ თანხაზე ნაკლები, მაგრამ არანაკლებ ერთი კლასის წარდგენისათვის საკმარისი თანხა, ექსპერტიზა ტარდება განმცხადებლის მიერ შერჩეულ კლასებზე, ხოლო ასეთი შერჩევის არარსებობის შემთხვევაში, პირველ იმდენ კლასზე, რამდენისთვისაც საკმარისია გადახდილი საფასური.

5. ფორ­მა­ლუ­რი მოთ­ხოვ­ნე­ბის ექ­სპერ­ტი­ზის სა­ფუძ­ველ­ზე ”საქპატენტი“ გა­მოიტანს გა­დაწ­ყვე­ტი­ლე­ბას გა­ნაც­ხა­დის გან­სა­ხილ­ვე­ლად მი­ღე­ბი­სა და პრი­ო­რი­ტე­ტის დად­გე­ნის ან გა­ნაც­ხა­დის გან­ხილ­ვა­ზე უა­რის თქმის შე­სა­ხებ და აცნობებს გან­მცხა­დე­ბელს.

**მუხ­ლი 14. არ­სობ­რი­ვი ექ­სპერ­ტი­ზა**

1. არ­სობ­რი­ვი ექ­სპერ­ტი­ზა ტარ­დე­ბა განაცხადზე ფორ­მა­ლუ­რი მოთ­ხოვ­ნე­ბის ექ­სპერ­ტი­ზის დამ­თავ­რე­ბი­დან 6 თვის ვა­და­ში.

2. არ­სობ­რი­ვი ექ­სპერ­ტი­ზა ამოწმებს, არსებობს თუ არა ამ კა­ნო­ნის მე-4 და მე-5 მუხ­ლე­ბით გათ­ვა­ლის­წი­ნე­ბული რეგისტრაციაზე უარის თქმის საფუძვლები.

3. განმცხადებელს არსობრივი ექსპერტიზის საფუძველზე ეგზავნება დასაბუთებული გადაწყვეტილება სასაქონლო ნიშნის რეგისტრაციის შესახებ ან საქონლის მთლიანი ჩამონათვალის ან მისი ნაწილის მიმართ სასაქონლო ნიშნის რეგისტრაციაზე უარის თქმის შესახებ. *(23.12.2017 N1922)*

**მუხლი 15. გამოქვეყნება**

1. ”საქპატენტი“ სასაქონლო ნიშნის რეგისტრაციაზე არსობრივი ექსპერტიზის დადებითი გადაწყვეტილების მიღებიდან ერთი თვის ვადაში აქვეყნებს განაცხადის მონაცემებს სამრეწველო საკუთრების ოფიციალურ ბიულეტენში (შემდგომში \_ ბიულეტენი).

2. თუ განმცხადებელი სარგებლობს ამ კანონის მე-16 მუხლის მე-2 პუნქტით გათვალისწინებული უფლებით, ”საქპატენტი“ განაცხადის მონაცემებს აქვეყნებს ბიულეტენში სააპელაციო პალატის მიერ შესაბამისი გადაწყვეტილების გამოტანის დღიდან ერთი თვის ვადაში.

21. სასაქონლო ნიშნის რეგისტრაციაზე არსობრივი ექსპერტიზის მიერ საქონლის მთლიანი ჩამონათვლის ან მისი ნაწილის მიმართ გამოტანილ უარყოფით გადაწყვეტილებაზე სასამართლოს კანონიერ ძალაში შესული გადაწყვეტილების საფუძველზე დადებითი გადაწყვეტილებით შეცვლის შემთხვევაში „საქპატენტი“ განაცხადის მონაცემებს აქვეყნებს ბიულეტენში. *(20.12.2005 N 2380 ძალაშია 2006 წლის 1 მარტიდან)*

3. ბიულეტენში ქვეყნდება სასაქონლო ნიშნის გამოსახულება, ცნობები მფლობელის შესახებ და მისამართი, საერთაშორისო კლასიფიკატორის მიხედვით დაჯგუფებული იმ საქონლის ჩამონათვალი, რომლისთვისაც მოითხოვება სასაქონლო ნიშნის რეგისტრაცია, სასაქონლო ნიშნის პრიორიტეტი.

4. სასაქონლო ნიშნის განაცხადის გამოქვეყნების დღიდან მის რეგისტრაციამდე განმცხადებელს პირობითად ენიჭება იგივე უფლებები, რომლებიც მას მინიჭებული ექნებოდა რეგისტრაციით. თუ რეგისტრაცია არ განხორციელდება, აღნიშნული უფლებები წარმოქმნილად არ მიიჩნევა. (28.06.2010. N3159 ამოქმედდეს გამოქვეყნებიდან 1 თვის გასვლისთანავე.)

**მუხლი 151. სასაქონლო ნიშნის დაჩქარებული რეგისტრაციის**

**პროცედურა** (*28.06.2010. N3159 ამოქმედდეს გამოქვეყნებიდან 1 თვის გასვლისთანავე.)*

1. თუ ამ მუხლით სხვა რამ არ არის განსაზღვრული, სასაქონლო ნიშნის დაჩქარებული რეგისტრაციის პროცედურისას გამოიყენება ამ კანონის II თავით დადგენილი წესები.

2. განმცხადებელს სასაქონლო ნიშნის განაცხადის შეტანისას ან განაცხადის შეტანიდან ერთი თვის ვადაში შეუძლია მოითხოვოს განაცხადზე დაჩქარებული ექსპერტიზის ჩატარება.

3. განაცხადს დაჩქარებული ექსპერტიზის ჩატარების მოთხოვნით უნდა ერთოდეს ამ კანონის მე-9 მუხლით განსაზღვრული ყველა საბუთი, წარმომადგენლობის დამადასტურებელი საბუთი, ასეთის არსებობის შემთხვევაში, და გადახდილი უნდა იქნეს სასაქონლო ნიშნის განაცხადზე დაჩქარებული ექსპერტიზისათვის და სასაქონლო ნიშნის რეგისტრაციისათვის დადგენილი საფასური.

4. თუ განმცხადებელს სურს ისარგებლოს ამ კანონის მე-11 მუხლის მე-2 და მე-3 პუნქტებით ან მადრიდის შეთანხმების ოქმის მე-9quinquies მუხლით განსაზღვრული პრიორიტეტით, განაცხადს დაჩქარებული ექსპერტიზის ჩატარების მოთხოვნით უნდა ერთოდეს პრიორიტეტის მოთხოვნის უფლების დამადასტურებელი საბუთი და გადახდილი უნდა იქნეს პრიორიტეტის მოთხოვნისათვის დადგენილი საფასური.

5. დაჩქარებული ექსპერტიზის ჩატარების მოთხოვნიდან 3 დღის ვადაში საქპატენტი ამოწმებს, აკმაყოფილებს თუ არა განაცხადი ამ მუხლის მე-3 და მე-4 პუნქტების მოთხოვნებს. თუ საგანაცხადო მასალებს აკლია ამ მუხლის მე-3 და მე-4 პუნქტებით გათვალისწინებული რომელიმე საბუთი, განმცხადებელი ვალდებულია 15 დღის ვადაში წარადგინოს აღნიშნული საბუთი. წინააღმდეგ შემთხვევაში საქპატენტი იღებს გადაწყვეტილებას დაჩქარებული ექსპერტიზის ჩატარებაზე უარის თქმის შესახებ და განაცხადს განიხილავს ამ კანონის II თავით დადგენილი წესით.

6. თუ განაცხადი დაჩქარებული ექსპერტიზის ჩატარების მოთხოვნით აკმაყოფილებს ამ მუხლის მე-3 და მე-4 პუნქტების მოთხოვნებს, საქპატენტი 7 სამუშაო დღის ვადაში ამოწმებს, არსებობს თუ არა ამ კანონის მე-4 და მე-5 მუხლებით გათვალისწინებული სასაქონლო ნიშნის რეგისტრაციაზე უარის თქმის საფუძვლები და დადებითი გადაწყვეტილების მიღების შემთხვევაში ახდენს სასაქონლო ნიშნის რეგისტრაციას სასაქონლო ნიშნების რეესტრში, ბიულეტენში აქვეყნებს მონაცემებს რეგისტრირებული სასაქონლო ნიშნის შესახებ და გასცემს მოწმობას.

7. ბიულეტენში სასაქონლო ნიშნის რეგისტრაციის მონაცემების გამოქვეყნებიდან 3 თვის ვადაში ნებისმიერ დაინტერესებულ პირს უფლება აქვს, სააპელაციო პალატაში შეიტანოს საჩივარი სასაქონლო ნიშნის რეგისტრაციის გაუქმების მოთხოვნით მხოლოდ იმ მოტივით, რომ დარღვეულია ამ კანონის მე-4 და მე-5 მუხლების მოთხოვნები.

8. თუ სასაქონლო ნიშნის დაჩქარებული წესით რეგისტრაციის შემდეგ საქპატენტში შევა უფრო ადრინდელი პრიორიტეტით სარგებლობის უფლების მქონე განაცხადი და დაჩქარებული წესით რეგისტრირებულ სასაქონლო ნიშანთან მიმართებით იარსებებს ამ კანონის მე-5 მუხლით გათვალისწინებული სასაქონლო ნიშნის რეგისტრაციაზე უარის თქმის საფუძველი, საქპატენტი იღებს გადაწყვეტილებას სასაქონლო ნიშნის დაჩქარებული წესით რეგისტრაციის გაუქმების შესახებ და აქვეყნებს ბიულეტენში.

9. ამ მუხლის მე-8 პუნქტში აღნიშნული სასაქონლო ნიშნის დაჩქარებული წესით რეგისტრაციის გაუქმების შესახებ გადაწყვეტილება საჩივრდება ამ კანონის მე-16 მუხლის მე-2 პუნქტით გათვალისწინებული წესით.

**მუხ­ლი 16. ექ­სპერ­ტი­ზის გა­დაწ­ყვე­ტი­ლე­ბის**

**გა­სა­ჩივ­რე­ბა სააპელაციო პალატაში**

1. განმცხადებელს ფორ­მა­ლუ­რი მოთ­ხოვ­ნე­ბის ექ­სპერ­ტი­ზის გა­დაწ­ყვე­ტი­ლე­ბა განაცხადის განხილვაზე უარის თქმის შესახებ შეუძლია გაასაჩივროს სა­ა­პე­ლა­ციო პა­ლა­ტა­ში გადაწყვეტილების მიღებიდან 3 თვის ვადაში.

2. განმცხადებელს არსობრივი ექსპერტიზის გა­დაწ­ყვე­ტი­ლე­ბა სა­სა­ქონ­ლო ნიშ­ნის რე­გის­ტრა­ციაზე უარის თქმის შესახებ საქონლის მთლიანი ჩამონათვალის ან მისი ნაწილის მიმართ შეუძლია გაასაჩივროს სა­ა­პე­ლა­ციო პა­ლა­ტა­ში გადა-წყვეტილების მიღებიდან 3 თვის ვადაში.

3. ამოღებულია *(20.12.2005 N 2380 ძალაშია 2006 წლის 1 მარტიდან)*

4. განაცხადის მონაცემების ბიულეტენში გამოქვეყნებიდან 3 თვის ვადაში ნებისმიერ დაინტერესებულ პირს უფლება აქვს სააპელაციო პალატაში გაასაჩივროს სასაქონლო ნიშნის რეგისტრაციის თაობაზე მიღებული გადაწყვეტილება მხოლოდ იმ მოტივით, რომ დარღვეულია ამ კანონის მე-4 ან მე-5 მუხლის მოთხოვნები. ამასთანავე, დაუშვებელია სასამართლოს კანონიერ ძალაში შესული გადაწყვეტილების საფუძველზე სასაქონლო ნიშნის რეგისტრაციის თაობაზე მიღებული გადაწყვეტილების გასაჩივრება სააპელაციო პალატაში იმავე საფუძვლით. *(20.12.2005 N 2380 ძალაშია 2006 წლის 1 მარტიდან)*

5. სააპელაციო პალატა საჩივარს იხილავს მისი შეტანის დღიდან 3 თვის ვადაში. *(20.12.2005 N 2380 ძალაშია 2006 წლის 1 მარტიდან)*

6. სა­ა­პე­ლა­ციო პა­ლა­ტის გა­დაწ­ყვე­ტი­ლე­ბა შეიძლება გასაჩივრდეს სა­სა­მარ­თლო­ში.

**მუხ­ლი 17. სა­სა­ქონ­ლო ნიშ­ნის რე­გის­ტრა­ცია**

1. თუ ამ კანონის მე-16 მუხლის მე-4 პუნქტით დადგენილ ვადაში სააპელაციო პალატაში არ იქნება შეტანილი სააპელაციო საჩივარი, ან მე-16 მუხლის მე-4 პუნქტის შესაბამისად შეტანილი საჩივრის საფუძველზე სააპელაციო პალატა გამოიტანს გადაწყვეტილებას სასაქონლო ნიშნის რეგისტრაციის შესახებ, „საქპატენტი“ ახდენს სასაქონლო ნიშნის რეგისტრაციას სასაქონლო ნიშნების რეესტრში (შემდგომში – რეესტრი) და მონაცემებს რეგისტრირებული ნიშნის შესახებ აქვეყნებს ბიულეტენში. *(20.12.2005 N 2380 ძალაშია 2006 წლის 1 მარტიდან)*

2. რე­ეს­ტრში შე­ტა­ნი­ლი იქ­ნება სა­სა­ქონ­ლო ნიშ­ნის გა­მო­სა­ხუ­ლე­ბა, ცნო­ბე­ბი მი­სი მფლო­ბე­ლის შე­სა­ხებ, სა­სა­ქონ­ლო ნიშ­ნის პრი­ო­რი­ტე­ტის თა­რი­ღი, სა­სა­ქონ­ლო ნიშ­ნის რე­გის­ტრა­ცი­ის თა­რი­ღი, საერთაშორისო კლასიფიკატორის მიხედვით დაჯგუფებული იმ სა­ქონ­ლი­ს ჩა­მო­ნათ­ვა­ლი, რო­მლ­ი­ს მიმართაც რე­გის­ტრი­რე­ბუ­ლია სასაქონლო ნიშანი და რე­გის­ტრა­ცი­ას­თან და­კავ­ში­რე­ბუ­ლი სხვა ინ­ფორ­მა­ცია.

3. ნებისმიერ დაინტერესებულ პირს უფლება აქვს ”საქპატენტში“ სათანადო განცხადების წარდგენის შემდეგ გაეცნოს რეესტრის მონაცემებს და მოითხოვოს დამოწმებული ამონაწერი.

**მუხ­ლი 18. მოწ­მო­ბა სა­სა­ქონ­ლო ნი­შან­ზე**

1. სასაქონლო ნიშნის რე­ეს­ტრში რეგისტრაციის შემ­დეგ ”საქპატენტი“ გას­ცემს მოწ­მო­ბას სა­სა­ქონ­ლო ნი­შან­ზე.

2. მოწ­მო­ბით დასტურდება სიმბოლოს რე­გის­ტრა­ცი­ა სასა­ქონ­ლო ნიშ­ნად, სა­სა­ქონ­ლო ნიშ­ნის პრი­ო­რი­ტე­ტის თა­რიღი, მფლო­ბე­ლის გან­სა­კუთ­რე­ბული უფ­ლე­ბა აღ­ნიშ­ნულ სა­სა­ქონ­ლო ნი­შან­ზე და სა­სა­ქონ­ლო ნიშ­ნის რე­გის­ტრა­ცი­ის მოქმედების ვა­და.

**მუხ­ლი 19. რე­ეს­ტრში ცვლი­ლე­ბე­ბის შე­ტა­ნა**

1. ამ კანონის მე-17 მუხლის მე-2 პუნქტით გათვალისწინებული რეგისტრაციისათვის სავალდებულო მონაცემების თითოეული ცვლილება შეტანილი იქნება რეესტრში სასაქონლო ნიშნის მფლობელის ან მისი წარმომადგენლის განცხადების საფუძველზე. ამასთანავე, სასაქონლო ნიშნის ცვლილებისას დასაშვებია მხოლოდ ისეთი უმნიშვნელო ცვლილება, რომელიც არ აფართოებს მისი დაცვის ფარგლებს, ხოლო საქონლის ჩამონათვლის ცვლილებისას დასაშვებია მხოლოდ მისი შეზღუდვა ან დაზუსტება. ცვლილება ძალაშია მხოლოდ მისი რეგისტრაციის შემდეგ.*(20.12.2005 N 2380 ძალაშია 2006 წლის 1 მარტიდან)*

2. რეესტრში შეტანილი ცვლილებები ქვეყნდება მომდევნო ბიულეტენში.

3. ცვლილებები შეტანილი იქნება მოწმობაშიც.

**მუხ­ლი 20. სა­სა­ქონ­ლო ნიშ­ნის რე­გის­ტრა­ცი­ის**

**მოქ­მე­დე­ბის ვა­და** *(20.12.2005 N 2380 ძალაშია 2006 წლის 1 მარტიდან)*

1. სასაქონლო ნიშნის რეგისტრაციის მოქმედების ვადა განისაზღვრება 10 წლით და აითვლება „საქპატენტში“ სასაქონლო ნიშნის რეგისტრაციის დღიდან.

2. სასაქონლო ნიშნის რეგისტრაციის მოქმედების ვადა შეიძლება გაგრძელდეს ყოველი შემდგომი 10 წლით, გაგრძელების ჯერადობის შეუზღუდავად. სასაქონლო ნიშნის რეგისტრაციის მოქმედების ვადას აგრძელებს „საქპატენტი“ ამ სასაქონლო ნიშნის მფლობელის მიერ „საქპატენტში“ წარდგენილი განცხადების საფუძველზე, დადგენილი წესით განსაზღვრული საფასურის გადახდის შემდეგ. აღნიშნული განცხადების „საქპატენტში“ წარდგენა და შესაბამისი საფასურის გადახდა წარმოებს რეგისტრაციის მოქმედების ბოლო წლის განმავლობაში.

3. ჩანაწერი სასაქონლო ნიშნის რეგისტრაციის მოქმედების ვადის გაგრძელების შესახებ შეტანილი იქნება რეესტრსა და მოწმობაში და ქვეყნდება ბიულეტენში.

4. თუ განცხადება სასაქონლო ნიშნის რეგისტრაციის მოქმედების ვადის გაგრძელების მოთხოვნით არ იქნა წარდგენილი „საქპატენტში“ ან საფასური არ იქნა გადახდილი ამ მუხლის მე-2 პუნქტით გათვალისწინებულ ვადაში, სასაქონლო ნიშნის მფლობელს უფლება აქვს სასაქონლო ნიშნის რეგისტრაციის მოქმედების ვადის გასვლიდან 6 თვის ვადაში გადაიხადოს აღნიშნული საფასური. ამ ვადის გაშვების შემთხვევაში სასაქონლო ნიშნის რეგისტრაცია უქმდება რეგისტრაციის მოქმედების გასვლის დღიდან, მისი აღდგენის უფლების გარეშე და ცნობა ამის შესახებ ქვეყნდება ბიულეტენში.

5. ისეთი სასაქონლო ნიშნის რეგისტრაციის მოქმედების ვადის გაგრძელება, რომელშიც საქართველოში დაცული გეოგრაფიული აღნიშვნა ან ადგილწარმოშობის დასახელება დაუცველი ნაწილის სახით არის ჩართული, დასაშვებია მხოლოდ იმ შემთხვევაში, თუ სასაქონლო ნიშნის რეგისტრაციის მოქმედების ვადის გაგრძელების მოთხოვნით განცხადების „საქპატენტში“ წარდგენისას სასაქონლო ნიშნის რეგისტრაციის მფლობელს აქვს ამ გეოგრაფიული აღნიშვნის ან ადგილწარმოშობის დასახელების გამოყენების უფლება.

6. თუ სასაქონლო ნიშნის რეგისტრაცია მისი მფლობელის მოთხოვნით გაუქმდა, რეგისტრაციის აღდგენა დაუშვებელია.

**მუხლი 21.** ამოღებულია*(20.12.2005 N 2380 ძალაშია 2006 წლის 1 მარტიდან)*

**მუხლი 22. საფასური** (28.06.2010. N3159 ამოქმედდეს გამოქვეყნებიდან 1 თვის გასვლისთანავე.)

სასაქონლო ნიშნის განაცხადზე ფორმალური მოთხოვნების ექსპერტიზის, არსობრივი ექსპერტიზის, დაჩქარებული ექსპერტიზის, პრიორიტეტის მოთხოვნის, ექსპერტიზის გადაწყვეტილების გასაჩივრების, სასაქონლო ნიშნის რეგისტრაციის, ცვლილებების რეგისტრაციის, გამოქვეყნების, მოწმობის გაცემის, რეესტრიდან ამონაწერის გაცემის, რეგისტრაციასთან დაკავშირებული პროცედურული ვადების შეჩერების, აღდგენისა და გაგრძელების, აგრეთვე სასაქონლო ნიშნის სამართლებრივ დაცვასთან დაკავშირებული სხვა მოქმედებებისათვის გადაიხდება საქართველოს კანონმდებლობით დადგენილი წესით განსაზღვრული საფასური. საფასურის ოდენობა განისაზღვრება საქართველოს მთავრობის დადგენილებით.

**მუხლი 23.** ამოღებულია*(20.12.2005 N 2380 ძალაშია 2006 წლის 1 მარტიდან)*

**თა­ვი III**

**სა­სა­ქონ­ლო ნიშ­ნის­ გა­მო­ყე­ნე­ბა და სა­სა­ქონ­ლო ნიშ­ნის**

**რე­გის­ტრა­ცი­ი­დან გა­მომ­დი­ნა­რე უფ­ლე­ბე­ბის გა­და­ცე­მა**

**მუხლი 24. სა­სა­ქონ­ლო ნიშ­ნის გა­მო­ყე­ნე­ბა** *(20.12.2005 N 2380 ძალაშია 2006 წლის 1 მარტიდან)*

1. სასაქონლო ნიშნის გამოყენებად ითვლება საქართველოს ტერიტორიაზე განხორციელებული ისეთი ქმედებები, როგორიცაა მისი აღბეჭდვა იმ საქონელზე, რომლის მიმართაც ის რეგისტრირებულია, ასევე ამ საქონლის შეფუთვაზე, გამოფენასა და ბაზრობაზე წარმოდგენილ ექსპონატებზე, აბრაზე, ოფიციალურ ბლანკზე, ეტიკეტზე, რეკლამაში, ბეჭდვით გამოცემაში, აგრეთვე სასაქონლო ნიშნის სხვაგვარი გამოყენება მფლობელის, ლიცენზიატის ან მესამე პირის მიერ მფლობელისაგან მინიჭებული უფლების საფუძველზე. სასაქონლო ნიშნის გამოყენებად ითვლება რეგისტრირებული სასაქონლო ნიშნის ნაცვლად მისგან უმნიშვნელოდ განსხვავებული ნიშნის გამოყენებაც.

2. ისეთი სასაქონლო ნიშნების გამოყენება, რომლებშიც საქართველოში დაცული გეოგრაფიული აღნიშვნა ან ადგილწარმოშობის დასახელება დაუცველი ნაწილის სახით არის ჩართული, დასაშვებია შესაბამისი კომპეტენტური ორგანოს თანხმობით, რაც რეგულირდება საქართველოს კანონმდებლობითა და საერთაშორისო შეთანხმებებით, რომელთა მონაწილეც არის საქართველო.

**მუხ­ლი 25. სასაქონლო ნიშნის რეგისტრაციიდან**

**გამომდინარე უფ­ლე­ბე­ბის გა­და­ცე­მა**

1. სა­სა­ქონ­ლო ნიშ­ნის რე­გის­ტრა­ცი­ი­დან გა­მომ­დი­ნა­რე უფ­ლე­ბე­ბი გა­და­ე­ცემა სხვა ფი­ზი­კურ ან იუ­რი­დი­ულ პირს საქართველოს კანონმდებლობით დადგენილი წესით.

2. სა­სა­ქონ­ლო ნი­შა­ნი გადაეცემა სხვა პირს სა­წარ­მოს­თან ერ­თად ან მის გა­რე­შე.

3. სა­სა­ქონ­ლო ნიშ­ნის რე­გის­ტრა­ცი­ი­დან გა­მომ­დი­ნა­რე უფ­ლე­ბე­ბის გა­და­ცე­მა ითვალისწინებს სა­ქონ­ლის მთლი­ან ჩა­მო­ნათ­ვალს ან მი­ს ნა­წილს.

4. სა­წარ­მოს გა­და­ცე­მა გუ­ლის­ხმობს სა­სა­ქონ­ლო ნიშ­ნის გა­და­ცე­მა­საც, თუ გა­და­ცე­მის ხელ­შეკ­რუ­ლე­ბით სხვა რამ არ არის გათ­ვა­ლის­წი­ნე­ბუ­ლი.

5. ხელშეკრულება სასაქონლო ნიშნის გადაცემის შესახებ ფორმდება წერილობით. წერილობითი ფორმის დაუცველობა იწვევს ხელშეკრულების ბათილობას.

6. თუ „საქპატენტი“ სასაქონლო ნიშნის გადაცემის შესახებ წარდგენილი საბუთების საფუძველზე მიიჩნევს, რომ სასაქონლო ნიშნის გადაცემამ შეიძლება მომხმარებელს მცდარი წარმოდგენა შეუქმნას იმ საქონლის თვისებების, ხარისხის, გეოგრაფიული წარმოშობის, მწარმოებლის ან სხვა მახასიათებლების შესახებ, რომლის მიმართაც ის რეგისტრირებულია, „საქპატენტი“ რეესტრში არ შეიტანს ცნობას გადაცემის შესახებ, ვიდრე არ მიიღებს უფლებამონაცვლის თანხმობას ჩამონათვლიდან შეცდომაში შემყვანი საქონლის ამოღების თაობაზე. *(20.12.2005 N 2380 ძალაშია 2006 წლის 1 მარტიდან)*

61. უფლებების გადაცემა სასაქონლო ნიშანზე, რომელშიც საქართველოში დაცული გეოგრაფიული აღნიშვნა ან ადგილწარმოშობის დასახელება დაუცველი ნაწილის სახით არის ჩართული, დასაშვებია მხოლოდ იმ შემთხვევაში, თუ უფლებების მიმღებ პირს აქვს ამ გეოგრაფიული აღნიშვნის ან ადგილწარმოშობის დასახელების გამოყენების უფლება. *(20.12.2005 N 2380 ძალაშია 2006 წლის 1 მარტიდან)*

7. სასაქონლო ნიშნის გადაცემისას სათანადო ცვლილებები შეიტანება რეესტრში და ქვეყნდება ბიულეტენში დადგენილი საფასურის გადახდის შემდეგ.

8. სა­სა­ქონ­ლო ნიშ­ნის ახალ მფლო­ბე­ლს არ შე­უძ­ლია გა­მო­ი­ყე­ნოს რე­გის­ტრა­ცი­ი­დან გა­მომ­დი­ნა­რე უფ­ლე­ბე­ბი მე­სა­მე პირ­ის წი­ნა­აღ­მდეგ, ვიდ­რე რე­ეს­ტრში არ შეიტანება სათანადო ცვლილებები სა­სა­ქონ­ლო ნიშ­ნის გა­და­ცე­მას­თან და­კავ­ში­რე­ბით.

**მუხ­ლი 26. სა­ლი­ცენ­ზიო ხელ­შეკ­რუ­ლე­ბა**

1. სა­სა­ქონ­ლო ნიშ­ნის გა­მო­ყე­ნე­ბის უფ­ლე­ბა მისმა მფლო­ბე­ლმა (ლი­ცენ­ზი­ა­რმა) შე­იძ­ლე­ბა მია­ნი­ჭოს სხვა პირს (ლი­ცენ­ზი­ატს) სა­ლი­ცენ­ზიო ხელ­შეკ­რუ­ლე­ბით. სა­ლი­ცენ­ზიო ხელ­შეკ­რუ­ლე­ბა იდება როგორც სა­ქონ­ლის მთლიანი ჩა­მო­ნათ­ვა­ლის, ისე მისი ნა­წი­ლის მი­მართ.

2. ლიცენზია არის განსაკუთრებული ან მარტივი.

3. თუ ხელშეკრულებიდან არ ჩანს ლიცენზიის ხასიათი, იგულისხმება მარტივი ლიცენზია. ამ შემთხვევაში ლიცენზიარის უფლებაა თვითონაც გამოიყენოს სასაქონლო ნიშანი და დადოს სხვა სალიცენზიო ხელშეკრულება.

4. განსაკუთრებული ლიცენზია არ აძლევს ლიცენზიარს უფლებას დადოს სხვა სალიცენზიო ხელშეკრულება და გამოიყენოს სასაქონლო ნიშანი, თუ ხელშეკრულებით სხვა რამ არ არის გათვალისწინებული. განსაკუთრებული ლიცენზიიდან გამომდინარე უფლებები ძალაშია სასაქონლო ნიშნის რეგისტრაციის მოქმედების ვადის განმავლობაში, თუ ხელშეკრულებით სხვა რამ არ არის გათვალისწინებული.

5. ლიცენზიატს ეკრძალება სალიცენზიო ხელშეკრულებიდან გამომდინარე უფლებების გადაცემა ან ქველიცენზიის გაცემა იმ შემთხვევაში, თუ ეს პირდაპირ არ გამომდინარეობს ხელშეკრულებიდან. *(20.12.2005 N 2380 ძალაშია 2006 წლის 1 მარტიდან)*

6. სალიცენზიო ხელშეკრულების დარღვევის შემთხვევაში სასაქონლო ნიშნის მფლობელს უფლება აქვს გამოიყენოს ამ კანონით გათვალისწინებული თავისი განსაკუთრებული უფლებები ლიცენზიატის მიმართ, თუ დარღვევა ეხება ხელშეკრულების ვადას, სასაქონლო ნიშნის გამოყენების ფორმას, იმ საქონლის ჩამონათვალს, რომლისთვისაც გაიცა ლიცენზია, ტერიტორიას, სადაც სასაქონლო ნიშანი შეიძლება იქნეს გამოყენებული, საქონლის ხარისხს. *(20.12.2005 N 2380 ძალაშია 2006 წლის 1 მარტიდან)*

7. სასაქონლო ნიშანზე სალიცენზიო ხელშეკრულების დადების ფაქტის რეგისტრაცია წარმოებს ”საქპატენტში“ და შესაბამისი ინფორმაცია ქვეყნდება ბიულეტენში დადგენილი საფასურის გადახდის შემდეგ.

8. სასაქონლო ნიშანზე უფლებების დარღვევის შემთხვევაში ლიცენზიატი აღძრავს სარჩელს მხოლოდ სასაქონლო ნიშნის მფლობელის თანხმობით.

9. ლიცენზიატს უფლება აქვს მისთვის მიყენებული ზიანის ანაზღაურების მიზნით ჩაერთოს სასაქონლო ნიშანზე უფლებების დარღვევის შესახებ გამართულ სასამართლო პროცესში.

10. სასაქონლო ნიშანზე უფლებების გადაცემა ან ლიცენზია არ ვრცელდება მესამე პირის სახელზე ადრე გაცემულ ლიცენზიაზე.

11. სალიცენზიო ხელშეკრულების დადება ისეთი სასაქონლო ნიშნის თაობაზე, რომელშიც საქართველოში დაცული გეოგრაფიული აღნიშვნა ან ადგილწარმოშობის დასახელება დაუცველი ნაწილის სახით არის ჩართული, დასაშვებია მხოლოდ იმ შემთხვევაში, თუ ლიცენზიატს აქვს ამ გეოგრაფიული აღნიშვნის ან ადგილწარმოშობის დასახელების გამოყენების უფლება. *(20.12.2005 N 2380 ძალაშია 2006 წლის 1 მარტიდან)*

**თა­ვი IV**

**სა­სა­ქონ­ლო ნიშ­ანზე განსაკუთრებული**

**უფ­ლე­ბის და­კარ­გვა**

**მუხლი 27. სა­სა­ქონ­ლო ნიშ­ნის რე­გის­ტრა­ცი­ის**

**გა­უქმე­ბის სა­ფუძ­ვლე­ბი** *(20.12.2005 N 2380 ძალაშია 2006 წლის 1 მარტიდან)*

1. სასაქონლო ნიშნის რეგისტრაციას აუქმებს „საქპატენტი“:

ა) სასაქონლო ნიშნის მფლობელის მოთხოვნით;

ბ) სასაქონლო ნიშნის მფლობელი ფიზიკური პირის გარდაცვალების შემთხვევაში, თუ მას არ დარჩა მემკვიდრე, ან იურიდიული პირის ლიკვიდაციის შემთხვევაში, თუ არ არსებობს უფლებამონაცვლე.

გ) ამ კანონის 151 მუხლის მე-8 პუნქტის საფუძველზე. *(28.06.2010. N3159 ამოქმედდეს გამოქვეყნებიდან 1 თვის გასვლისთანავე.)*

2. სასაქონლო ნიშნის რეგისტრაციას აუქმებს სასამართლო მესამე პირის მოთხოვნით, თუ:

ა) სასაქონლო ნიშანი არ გამოიყენებოდა უწყვეტად 5 წლის განმავლობაში იმ საქონელზე, რომლის მიმართაც არის ეს ნიშანი რეგისტრირებული საქართველოში. თუ ნიშნის გამოყენება დაიწყო ან განახლდა აღნიშნული ხუთწლიანი ვადის გასვლიდან სასაქონლო ნიშნის რეგისტრაციის გაუქმების მოთხოვნის შეტანამდე შუალედში, არავის არ აქვს უფლება, მოითხოვოს სასაქონლო ნიშნის რეგისტრაციის გაუქმება;

ბ) სასაქონლო ნიშანი იქცა გვარეობით ცნებად იმ საქონლისთვის, რომლის მიმართაც ის არის რეგისტრირებული;

გ) სასაქონლო ნიშნის მფლობელის მიერ ან მისი თანხმობით სასაქონლო ნიშნის გამოყენება მომხმარებელს მცდარ წარმოდგენას უქმნის საქონლის სახეობის, თვისების, ხარისხის, ღირებულების ან გეოგრაფიული წარმოშობის ან სხვა მახასიათებლების შესახებ.

3. ამ მუხლის მე-2 პუნქტის „ა“ ქვეპუნქტი არ გამოიყენება, თუ სასაქონლო ნიშნის მფლობელის მიერ სასაქონლო ნიშნის გამოუყენებლობა მისი ნებისაგან დამოუკიდებლად წარმოშობილი გარემოებებით არის განპირობებული. ასეთ გარემოებებად ჩაითვლება, მაგალითად, სასაქონლო ნიშნით დაცულ საქონელთან დაკავშირებით დაწესებული იმპორტის შეზღუდვები ან ხელისუფლების მიერ დადგენილი სხვა მოთხოვნები.

4. თუ სასაქონლო ნიშნის გაუქმების საფუძვლები არსებობს საქონლის რეგისტრირებული ჩამონათვლის ნაწილის მიმართ, რეგისტრაცია უქმდება მხოლოდ ამ ნაწილის მიმართ.

5. საქონლის მთელი ჩამონათვლის ან მისი ნაწილის მიმართ სასაქონლო ნიშნის რეგისტრაციის გაუქმების შემთხვევაში შესაბამისი ცვლილებები შეიტანება რეესტრში და ცნობა ამის შესახებ ქვეყნდება ბიულეტენში.

**მუხლი 28. სა­სა­ქონ­ლო ნიშ­ნის რე­გის­ტრა­ცი­ის**

**ბათი­ლად ცნო­ბა** *(20.12.2005 N 2380 ძალაშია 2006 წლის 1 მარტიდან)*

1. სასაქონლო ნიშნის რეგისტრაციას ბათილად ცნობს სასამართლო მესამე პირის მოთხოვნით, თუ:

ა) სასაქონლო ნიშანი ამ კანონის მე-4 ან მე-5 მუხლის მოთხოვნათა დარღვევითაა რეგისტრირებული;

ბ) სასაქონლო ნიშნის რეგისტრაცია მოხდა არაკეთილსინდისიერი განზრახვით;

გ) სასაქონლო ნიშნის რეგისტრაცია მოხდა პარიზის კონვენციის ერთ-ერთ წევრ ქვეყანაში ამ სასაქონლო ნიშნის მფლობელის წარმომადგენლის ან აგენტის მიერ თავის სახელზე, სასაქონლო ნიშნის მფლობელის ნებართვის გარეშე;

დ) სასაქონლო ნიშანი შეიცავს საფირმო სახელწოდებას, რომელზედაც უფლებები წარმოშობილია სასაქონლო ნიშნის რეგისტრაციაზე განაცხადის შეტანამდე, რის შედეგადაც ჩნდება აღრევის შესაძლებლობა;

ე) ამგვარი რეგისტრაციით ირღვევა მესამე პირის საავტორო უფლებები, რომლებიც წარმოშობილია სასაქონლო ნიშნისათვის დადგენილი პრიორიტეტის თარიღამდე.

2. თუ სასაქონლო ნიშნის რეგისტრაციის ბათილად ცნობის საფუძვლები არსებობს საქონლის რეგისტრირებული ჩამონათვლის ნაწილის მიმართ, რეგისტრაცია ბათილად იქნება ცნობილი მხოლოდ ამ ნაწილის მიმართ.

3. საქონლის მთელი ჩამონათვლის ან მისი ნაწილის მიმართ სასაქონლო ნიშნის რეგისტრაციის ბათილად ცნობის შემთხვევაში შესაბამისი ცვლილებები შეიტანება რეესტრში და ცნობა ამის შესახებ ქვეყნდება ბიულეტენში.

**მუხლი 29. სა­სა­ქონ­ლო ნიშ­ნის რეგისტრაციის გა­უქ­მე­ბის ან**

**ბა­თი­ლად ცნო­ბის შე­დე­გე­ბი** *(20.12.2005 N 2380 ძალაშია 2006 წლის 1 მარტიდან)*

1. თუ სასაქონლო ნიშნის რეგისტრაცია გაუქმდა ამ კანონის 27-ე მუხლის შესაბამისად, რეგისტრაციით მინიჭებული უფლებები შეწყვეტილად ითვლება რეგისტრაციის გაუქმების შესახებ ჩანაწერის რეესტრში შეტანის დღიდან, თუ სასამართლოს გადაწყვეტილებაში სხვა თარიღი არ იქნება მითითებული.

2. თუ სასაქონლო ნიშნის რეგისტრაცია ბათილად იქნა ცნობილი ამ კანონის 28-ე მუხლის შესაბამისად, რეგისტრაციით მინიჭებული უფლებები შეწყვეტილად ითვლება სასაქონლო ნიშანზე ამ უფლებების წარმოშობის დღიდან, თუ სასამართლოს გადაწყვეტილებაში სხვა თარიღი არ იქნება მითითებული.

3. ზიანის ანაზღაურების საკითხები წესრიგდება საქართველოს კანონმდებლობით.

**თა­ვი V**

**კო­ლექ­ტი­უ­რი ნი­შა­ნი**

**მუხლი 30. უფ­ლე­ბე­ბი კო­ლექ­ტი­ურ ნი­შან­ზე** *(20.12.2005 N 2380 ძალაშია 2006 წლის 1 მარტიდან)*

1. კოლექტიური ნიშანი არის სიმბოლო ან სიმბოლოთა ერთობლიობა, რომელიც ამ კანონის მე-3 მუხლით შეიძლება იქნეს დაცული სასაქონლო ნიშნად და რომელიც განასხვავებს კოლექტიური ნიშნის მფლობელი გაერთიანების წევრთა საქონელს სხვა პირთა საქონლისაგან გეოგრაფიული წარმოშობის, ერთნაირი ხარისხობრივი მახასიათებლების ან სხვა თვისებების მიხედვით.

2. კოლექტიური ნიშნის განმცხადებელი და მფლობელი შეიძლება იყოს მხოლოდ გაერთიანება ან საჯარო სამართლის იურიდიული პირი.

3. აკრძალულია კოლექტიური ნიშნის გადაცემა ან ამ ნიშანზე ლიცენზიის გაცემა.

4. კოლექტიურ ნიშანზე მთლიანად ვრცელდება ამ კანონით გათვალისწინებული წესები, თუ ამ თავით სხვა რამ არ არის განსაზღვრული.

**მუხ­ლი 31. გე­ოგ­რა­ფი­უ­ლი წარმოშობის აღნიშვნის**

**გამოყენება კო­ლექ­ტი­უ­რ ნიშ­ნად**

1. ამ კანონის მე-4 მუხლის პირველი პუნქტის „დ“ ქვეპუნქტით გათვალისწინებული აკრძალვებიდან გამონაკლისის სახით კოლექტიურ ნიშნად დასაშვებია ისეთი სიმბოლოს რეგისტრაცია, რომელიც წარმოადგენს საქონლის გეოგრაფიული წარმოშობის აღნიშვნას (ადგილის, რაიონის, რეგიონის, ქვეყნის სახელი ან სხვაგვარი აღნიშვნა, რომელიც მიუთითებს საქონლის გეოგრაფიულ წარმოშობაზე). *(20.12.2005 N 2380 ძალაშია 2006 წლის 1 მარტიდან)*

2. გეოგრაფიული წარმოშობის აღნიშვნა არ გამოიყენება კოლექტიურ ნიშნად იმ საქონლისათვის, რომელიც არ წარმოიშვა შესაბამის გეოგრაფიულ ადგილზე, რაიონში, რეგიონში, ქვეყანაში, თუ ასეთი აღნიშვნა მცდარ წარმოდგენას ქმნის საქონლის წარმოშობის შესახებ.

3. თუ გეოგრაფიული წარმოშობის აღნიშვნა მიუთითებს საქონლის განსაკუთრებულ თვისებებსა და ხარისხზე, ასეთი აღნიშვნა გამოიყენება კოლექტიურ ნიშნად იმავე წარმოშობის მხოლოდ იმ საქონლისათვის, რომელსაც აქვს შესაბამისი თვისებები და ხარისხი.

4. ამ მუხლის მე-2 და მე-3 პუნქტები აგრეთვე ვრცელდება იმ სახელზე, აღნიშვნასა და ნიშანზე, რომლებიც გეოგრაფიული წარმოშობის აღნიშვნის მსგავსია.

**მუხ­ლი 32. კო­ლექ­ტი­უ­რი ნიშ­ნის დებულება**

1. გა­ნაც­ხა­დი კო­ლექ­ტი­ურ ნი­შან­ზე უნ­და აკმაყოფილებდეს ამ კანონის მე-9 მუხლის მოთხოვნებს. განაცხადს თან უნდა დაერთოს კოლექტიური ნიშნის დებულება.

2. კო­ლექ­ტი­უ­რი ნიშ­ნის დებულება უნ­და შე­ი­ცავ­დეს:

ა) გა­ერ­თი­ა­ნე­ბის სახელწოდებას;

ბ) გაერთიანების წევრთა სახელწოდებასა და იუ­რი­დი­ულ მი­სა­მართს;

გ) გა­ერ­თი­ა­ნე­ბის მი­ზანს;

დ) კო­ლექ­ტი­უ­რი ნიშ­ნით სარ­გებ­ლო­ბისა და მი­სი გა­მო­ყე­ნე­ბის კონ­ტრო­ლის პი­რო­ბებს;

ე) გა­ერ­თი­ა­ნე­ბის წევ­რთა უფ­ლე­ბა-მო­ვა­ლე­ო­ბებს კო­ლექ­ტი­ურ ნი­შან­ზე უფ­ლე­ბე­ბის დარ­ღვე­ვას­თან და­კავ­ში­რე­ბით;

ვ) იმ სა­ქონ­ლის ჩა­მო­ნათ­ვალსა და ერ­თი­ან მა­ხა­სი­ა­თებ­ლებს ან სა­ერ­თო მაჩ­ვე­ნებ­ლებს, რომ­ლის­თვი­საც გან­კუთ­ვნი­ლია კო­ლექ­ტი­უ­რი ნი­შა­ნი.

3. თუ კო­ლექ­ტი­უ­რი ნი­შა­ნი შე­ი­ცავს გე­ოგ­რა­ფი­ულ სა­ხელ­ს, დებულება უნ­და ითვალისწინებდეს, რომ ნე­ბის­მი­ერ პირს, რომ­ლის სა­ქო­ნე­ლი წარ­მოი­შვა აღ­ნიშ­ნულ გე­ოგ­რა­ფი­ულ რე­გი­ონ­ში და აკ­მა­ყო­ფი­ლებს დებულებით გან­საზ­ღვრულ კოლექტიური ნიშნის გამოყენების პი­რო­ბებს, უფ­ლე­ბა აქვს გახ­დეს გა­ერ­თი­ა­ნე­ბის წევ­რი და ჰქონდეს ამ ნიშ­ნით სარ­გებ­ლო­ბის უფ­ლე­ბა.

4. ნე­ბის­მი­ერ და­ინ­ტე­რე­სე­ბულ პირს უფ­ლე­ბა აქვს გა­ეც­ნოს კო­ლექ­ტი­უ­რი ნიშ­ნის დებულებას.

**მუხ­ლი 33. კო­ლექ­ტი­ურ ნი­შან­ზე გა­ნაც­ხა­დის ექ­სპერ­ტი­ზა** *(20.12.2005 N 2380 ძალაშია 2006 წლის 1 მარტიდან)*

კოლექტიურ ნიშანზე განაცხადის არსობრივი ექსპერტიზის დროს ამ კანონის მე-14 მუხლის მე-2 პუნქტით გათვალისწინებულ მოთხოვნებთან ერთად დგინდება, აკმაყოფილებს თუ არა განაცხადი ამ კანონის 30-ე მუხლის პირველი და მე-2 პუნქტებით, აგრეთვე 32-ე მუხლით გათვალისწინებულ მოთხოვნებს. ამასთანავე, ექსპერტიზა არ გამოიტანს უარყოფით გადაწყვეტილებას კოლექტიური ნიშნის რეგისტრაციაზე, თუ განმცხადებელი შეასწორებს კოლექტიური ნიშნის დებულებას ისე, რომ რეგისტრაციაზე უარის თქმის საფუძველი აღარ იარსებებს.

**მუხლი 34. კოლექტიური ნიშნის დაცვის შეზღუდვა**

გეოგრაფიული სახელის კოლექტიურ ნიშნად რეგისტრაცია არ ანიჭებს მის მფლობელს უფლებას, აუკრძალოს მესამე პირს ამ სახელწოდების გამოყენება სამოქალაქო ბრუნვაში, თუ ამით არ ირღვევა კეთილსინდისიერი კონკურენციის ნორმები და მესამე პირს აქვს ამ დასახელების გამოყენების მართლზომიერი საფუძველი.

**მუხ­ლი 35. გა­სა­ჩივ­რე­ბა**

პირს, რო­მელ­საც უფ­ლე­ბა აქვს ისარ­გებ­ლოს კო­ლექ­ტი­უ­რი ნიშ­ნით, შე­უძ­ლია ამ უფ­ლე­ბის დარ­ღვე­ვის თა­ო­ბა­ზე სარ­ჩე­ლი შე­ი­ტა­ნოს სასამართლოში მხო­ლოდ კო­ლექ­ტი­უ­რი ნიშ­ნის მფლო­ბე­ლი გა­ერ­თი­ა­ნე­ბის ნე­ბარ­თვით, თუ კო­ლექ­ტი­უ­რი ნიშ­ნის დებულებით სხვა რამ არ არის გათ­ვა­ლის­წი­ნე­ბუ­ლი.

**მუხ­ლი 36. კო­ლექტი­უ­რი ნიშ­ნის დებულებაში**

**ცვლი­ლე­ბე­ბის შე­ტა­ნა**

1. კო­ლექ­ტი­უ­რი ნიშ­ნის მფლო­ბე­ლი ვალ­დე­ბუ­ლია შე­ატ­ყო­ბი­ნოს ”საქპატენტს“ კო­ლექ­ტი­უ­რი ნიშ­ნის დებულებაში ნე­ბის­მი­ე­რი ცვლი­ლე­ბის შეტანის თაობაზე.

2. კო­ლექ­ტი­უ­რი ნიშ­ნის დებულების ცვლი­ლე­ბი­სას გათ­ვა­ლის­წი­ნე­ბულ უნდა იქ­ნეს ამ კა­ნო­ნის 31-ე და 32-ე მუხ­ლე­ბის მოთ­ხოვ­ნე­ბი.

**მუხ­ლი 37. კო­ლექ­ტი­უ­რი ნიშ­ნის რეგისტრაციის გა­უქ­მე­ბა**

კო­ლექ­ტი­უ­რი ნი­შნის რეგისტრაცია უქმდება:

ა) ამ კა­ნო­ნის 27-ე მუხ­ლის შესაბამისად;

ბ) თუ კო­ლექ­ტი­უ­რი ნიშ­ნის მფლო­ბე­ლი ამ ნიშანს იყენებს კოლექტიური ნიშნის დებულების დარღვევით.

**მუხ­ლი 38. კო­ლექ­ტი­უ­რი ნიშ­ნის რეგისტრაციის ბა­თი­ლად**

**ცნო­ბა რეგისტრაციაზე­ უა­რის თქმის**

**აბ­სო­ლუ­ტუ­რი სა­ფუძ­ვლე­ბის გა­მო**

ამ კა­ნო­ნის 28-ე მუხ­ლით გათ­ვა­ლის­წი­ნე­ბუ­ლი სა­ფუძ­ვლე­ბის გარდა, კო­ლექ­ტი­უ­რი ნიშ­ნის რე­გის­ტრა­ცია ბათილად იქნება ცნობილი, თუ ის რე­გის­ტრი­რე­ბუ­ლი იყო ამ კა­ნო­ნის 33-ე მუხ­ლის მოთ­ხოვ­ნა­თა დარ­ღვე­ვით. თუ ბა­თი­ლად ცნო­ბის სა­ფუძ­ვე­ლია კო­ლექ­ტი­უ­რი ნიშ­ნის დებულება, ის ბათილად აღარ იქნება ცნობილი, თუ კო­ლექ­ტი­უ­რი ნიშ­ნის მფლო­ბე­ლი 2 თვის განმავლობაში იმ დღიდან, როდესაც მისთვის ცნობილი გახდა ამ ცვლილების შეტანის აუცილებლობის შესახებ, შე­ას­წო­რებს დებულებას ისე, რომ ბა­თი­ლად ცნო­ბის სა­ფუძ­ვე­ლი აღარ იარ­სე­ბებს.

**თავი VI**

**სასაქონლო ნიშნების დაცვა მადრიდის შეთანხმების ოქმის მიხედვით**

*(20.12.2005 N 2380 ძალაშია 2006 წლის 1 მარტიდან)*

**მუხლი 39. განაცხადი სასაქონლო ნიშნის**

**საერთაშორისო რეგისტრაციაზე (***20.12.2005 N 2380 ძალაშია 2006 წლის 1 მარტიდან)*

1. ეს კანონი ვრცელდება იმ სასაქონლო ნიშნებზე, რომელთა დაცვა მოითხოვება მადრიდის შეთანხმების ოქმის მიხედვით, თუ ამ ოქმით ან კანონის ამ თავით სხვა რამ არ არის გათვალისწინებული.

2. განაცხადი სასაქონლო ნიშნის საერთაშორისო რეგისტრაციაზე მადრიდის შეთანხმების ოქმის მე-3 მუხლის თანახმად შეტანილი უნდა იქნეს „საქპატენტში“.

3. განაცხადს უნდა დაერთოს საერთაშორისო კლასიფიკატორის მიხედვით დაჯგუფებული ჩამონათვლის თარგმანი ინგლისურ ენაზე.

**მუხლი 40. ჩანაწერი საერთაშორისო რეგისტრაციის შესახებ**

1. თუ საერთაშორისო რეგისტრაცია წარმოებს ”საქპატენტში“ შეტანილი განაცხადის საფუძველზე, საერთაშორისო რეგისტრაციის თარიღი და ნომერი შეტანილი იქნება განაცხადის მონაცემებში.

2. თუ საერთაშორისო რეგისტრაცია წარმოებს ”საქპატენტში“ სასაქონლო ნიშნის რეგისტრაციის საფუძველზე, საერთაშორისო რეგისტრაციის თარიღი და ნომერი შეტანილი იქნება რეესტრში.

3. თუ საერთაშორისო რეგისტრაცია წარმოებს ამ მუხლის პირველი პუნქტით გათვალისწინებულ შემთხვევაში, საერთაშორისო რეგისტრაციის თარიღი და ნომერი შეტანილი იქნება რეესტრში სასაქონლო ნიშნის ”საქპატენტში“ რეგისტრაციის შემდეგ.

**მუხლი 41. მადრიდის შეთანხმების ოქმის მიხედვით საერთაშორისო**

**რეგისტრაციის საფუძველზე საქართველოზე**

**გავრცელებული სასაქონლო ნიშნის ექსპერტიზა** *(20.12.2005 N 2380 ძალაშია 2006 წლის 1 მარტიდან)*

1. სასაქონლო ნიშანზე, რომლისთვისაც საქართველოში დაცვის მინიჭება მოითხოვება მისი საერთაშორისო რეგისტრაციის საფუძველზე მადრიდის შეთანხმების ოქმის მიხედვით (შემდეგში – საერთაშორისო სასაქონლო ნიშანი), ტარდება მხოლოდ არსობრივი ექსპერტიზა.

2. ამ კანონის I–V თავებში გამოყენებული ტერმინის „რეგისტრაცია“ ნაცვლად საერთაშორისო სასაქონლო ნიშნებთან მიმართებაში გამოყენებულ იქნეს ტერმინი „დაცვა“.

**მუხლი 42. გამოქვეყნება და გასაჩივრება**

1. სასაქონლო ნიშნის საერთაშორისო რეგისტრაციის მონაცემები ქვეყნდება ინტელექტუალური საკუთრების მსოფლიო ორგანიზაციის (ისმო) საერთაშორისო ბიუროს ჟურნალში.

2. საერთაშორისო სასაქონლო ნიშნისათვის საქართველოში დაცვის მინიჭების თაობაზე დადებითი გადაწყვეტილების გამოტანის შემთხვევაში, ბიულეტენში გადაწყვეტილების მიღებიდან ერთი თვის ვადაში დამატებით ქვეყნდება საერთაშორისო რეგისტრაციის თარიღი და ნომერი. *(20.12.2005 N 2380 ძალაშია 2006 წლის 1 მარტიდან)*

3. ამ კანონის მე-16 მუხლის მე-4 პუნქტით გათვალისწინებული გასაჩივრების ვადა აითვლება სასაქონლო ნიშნის საერთაშორისო რეგისტრაციის თარიღისა და ნომრის ბიულეტენში გამოქვეყნების დღიდან.

**მუხლი 43.** ამოღებულია*(20.12.2005 N 2380 ძალაშია 2006 წლის 1 მარტიდან)*

**მუხლი 44. ეროვნული განაცხადის წარდგენა გაუქმებული**

**საერთაშორისო რეგისტრაციის საფუძველზე** *(20.12.2005 N 2380 ძალაშია 2006 წლის 1 მარტიდან)*

1. გაუქმებული საერთაშორისო რეგისტრაციის საფუძველზე მადრიდის შეთანხმების ოქმის მე-9quinquies მუხლის შესაბამისად ეროვნულ განაცხადთან ერთად განმცხადებელმა უნდა წარადგინოს ინტელექტუალური საკუთრების მსოფლიო ორგანიზაციის საერთაშორისო ბიუროს მიერ დამოწმებული საბუთი, რომლითაც დასტურდება, რომ საერთაშორისო რეგისტრაცია გაუქმებამდე ვრცელდებოდა საქართველოზე.

2. თუ ამ მუხლის პირველ პუნქტში მითითებული ეროვნული განაცხადის „საქპატენტში“ შეტანის დღისათვის „საქპატენტის“ მიერ მიღებულია გადაწყვეტილება შესაბამისი საერთაშორისო სასაქონლო ნიშნისათვის დაცვის მინიჭების თაობაზე, ეროვნულ განაცხადს არსობრივი ექსპერტიზა არ უტარდება.

3. თუ საერთაშორისო რეგისტრაციის გაუქმების დღისათვის საერთაშორისო სასაქონლო ნიშანს საქართველოში მინიჭებული ჰქონდა დაცვა, „საქპატენტი“ ამ მუხლის პირველ პუნქტში მითითებულ ეროვნულ განაცხადზე ატარებს მხოლოდ ფორმალური მოთხოვნების ექსპერტიზას, რის შემდეგაც ახდენს რეესტრში სასაქონლო ნიშნის რეგისტრაციას და მონაცემებს რეგისტრირებული ნიშნის შესახებ აქვეყნებს ბიულეტენში.

**თავი VII**

**სა­სა­ქონ­ლო ნი­შან­ზე გან­სა­კუთ­რე­ბუ­ლი უფ­ლე­ბის**

**დაც­ვის უზრუნველყოფა**

**მუხლი 45. სასაქონლო ნიშანზე განსაკუთრებული უფლების დაცვა** *(23.12.2017 N1922)*

1. სასაქონლო ნიშანზე განსაკუთრებული უფლების დარღვევისას სასაქონლო ნიშანზე განსაკუთრებული უფლების მფლობელი უფლებამოსილია მოითხოვოს:

ა) ამ კანონის მე-6 მუხლის მე-2–მე-4 პუნქტებით გათვალისწინებული ქმედებების შეწყვეტა;

ბ) სასაქონლო ნიშანზე განსაკუთრებული უფლების დარღვევით ნიშანდებული საქონლის სამოქალაქო ბრუნვიდან ამოღება ან სამოქალაქო ბრუნვაში ჩართვის მიზნით საქართველოს ტერიტორიაზე შემოტანილი ან დასაწყობებული (შესანახად განთავსებული) საქონლის ამოღება;

გ) სასაქონლო ნიშანზე განსაკუთრებული უფლების დარღვევით ნიშანდებული საქონლის განადგურება, თუ საქონლის სასაქონლო ნიშნისაგან განცალკევება შეუძლებელია ან თუ სასაქონლო ნიშანი საქონელზეა დატანილი;

დ) იმ გამოსახულების, ეტიკეტის, ანაბეჭდის, შეფუთვის, შესაფუთი ან სარეკლამო მასალის ან აბრის განადგურება, რომელიც სასაქონლო ნიშანს შეიცავს ან არის მისი ასლი ან იმიტაცია, მათ შორის, ინტერნეტში განთავსებული ისეთი მასალის ან გამოსახულების წაშლა, რომელიც სასაქონლო ნიშანს შეიცავს;

ე) სასაქონლო ნიშნის დასამზადებლად განკუთვნილი კლიშეს, მატრიცის, სხვა დანადგარის, ტექნიკური აღჭურვილობისა და იარაღის განადგურება.

2. სასაქონლო ნიშანზე განსაკუთრებული უფლების მფლობელი უფლებამოსილია, თავისი შეხედულებისამებრ, მოითხოვოს ამ მუხლის პირველი პუნქტით გათვალისწინებული რამდენიმე ქმედების ერთდროულად განხორციელება.

3. სასაქონლო ნიშანზე განსაკუთრებული უფლების დარღვევისას სასაქონლო ნიშანზე განსაკუთრებული უფლების მფლობელის მოთხოვნის საფუძველზე სასამართლოს გადაწყვეტილებით შესაძლებელია ამ მუხლის პირველი პუნქტის „ა“ ქვეპუნქტით გათვალისწინებული ქმედება განხორციელდეს აგრეთვე იმ პირის მიმართ, რომელმაც იცოდა ან რომელსაც უნდა სცოდნოდა, რომ მისი მომსახურება გამოიყენება ანდა გამოიყენებოდა სასაქონლო ნიშანზე განსაკუთრებული უფლების კომერციული მასშტაბით დარღვევისათვის.

4. განსაკუთრებულ შემთხვევაში სასამართლო უფლებამოსილია სასაქონლო ნიშანზე განსაკუთრებული უფლების დამრღვევის მოთხოვნის საფუძველზე, ამ მუხლის პირველი პუნქტის „ბ“–„ე“ ქვეპუნქტებით გათვალისწინებული ქმედებების განხორციელების ნაცვლად, მას დააკისროს ფულადი კომპენსაციის გადახდა, თუ იგი გაუფრთხილებლობით მოქმედებდა ან თუ მას შესაბამისი უზრუნველყოფის ღონისძიების გამოყენებით არაპროპორციული ზიანი მიადგება, ამასთანავე, თუ სასაქონლო ნიშანზე განსაკუთრებული უფლების მფლობელისათვის სასამართლოს მიერ განსაზღვრული ფულადი კომპენსაციის ოდენობა მისაღებია.

5. სასაქონლო ნიშანზე განსაკუთრებული უფლების დარღვევისას სასაქონლო ნიშანზე განსაკუთრებული უფლების მფლობელი უფლებამოსილია, ამ მუხლის პირველი პუნქტით გათვალისწინებული ქმედების გარდა, მოითხოვოს ერთ-ერთი შემდეგი ქმედების განხორციელება:

ა) მიყენებული ზიანის ანაზღაურება (მიუღებელი შემოსავლის ჩათვლით), თუ სასაქონლო ნიშანზე განსაკუთრებული უფლების დამრღვევმა იცოდა ან მას უნდა სცოდნოდა სასაქონლო ნიშანზე განსაკუთრებული უფლების დარღვევის შესახებ;

ბ) სასაქონლო ნიშანზე განსაკუთრებული უფლების დამრღვევისთვის სასაქონლო ნიშანზე განსაკუთრებული უფლების დარღვევით მიღებული შემოსავლის ჩამორთმევა სასაქონლო ნიშანზე განსაკუთრებული უფლების მფლობელის სასარგებლოდ;

გ) ერთჯერადი ფულადი კომპენსაციის გადახდა.

6. ზიანის ოდენობის განსაზღვრისას გათვალისწინებული უნდა იქნეს სასაქონლო ნიშანზე განსაკუთრებული უფლების დარღვევის არსი, სასაქონლო ნიშანზე განსაკუთრებული უფლების დარღვევით მიღებული შემოსავალი, სასაქონლო ნიშანზე განსაკუთრებული უფლების მფლობელისთვის მიყენებული ქონებრივი და არაქონებრივი ზიანი, აგრეთვე ის სავარაუდო შემოსავალი, რომელსაც მიიღებდა სასაქონლო ნიშანზე განსაკუთრებული უფლების მფლობელი სასაქონლო ნიშნის მართლზომიერად გამოყენებით.

7. ერთჯერადი ფულადი კომპენსაცია განისაზღვრება არანაკლებ იმ ოდენობით, რომელსაც სასაქონლო ნიშანზე განსაკუთრებული უფლების დამრღვევი სასაქონლო ნიშნის გამოყენების ნებართვის მიღებისას გადაიხდიდა.

8. ერთჯერადი ფულადი კომპენსაციის ოდენობის განსაზღვრისას გათვალისწინებული უნდა იქნეს სასაქონლო ნიშანზე განსაკუთრებული უფლების დარღვევით ნიშანდებული საქონლის რაოდენობა, გამოყენებული სასაქონლო ნიშნის იდენტურობა ან დაცულ სასაქონლო ნიშანთან მსგავსების ხარისხი, საქართველოში სასაქონლო ნიშნის რეპუტაცია, დამრღვევის განზრახვა, იმ მომსახურების მასშტაბი, ხასიათი და სხვა მახასიათებელი, რომლის შეთავაზებაც ხდება სასაქონლო ნიშანზე განსაკუთრებული უფლების დარღვევით, ან/და ნებისმიერი სხვა გარემოება, რომელიც კომპენსაციის ოდენობის განსაზღვრისას შეიძლება მხედველობაში იქნეს მიღებული.

**თავი VIII**

**გარ­და­მა­ვა­ლი დე­ბუ­ლე­ბა­ნი**

**მუხ­ლი 46. ამ კანონის ძალაში შესვლამდე შეტანილი**

**განაცხადი და გაცემული მოწმობა**

1. გა­ნაც­ხა­დი სა­სა­ქონ­ლო ნიშ­ნის რე­გის­ტრა­ცი­ის თა­ო­ბა­ზე, რო­მელ­იც შეტანილი იქნა ამ კანონის ამოქმედებამდე, გა­ნი­ხი­ლე­ბა ”სასაქონლო ნიშნების შესახებ“ დებულების დამტკიცებისა და სამოქმედოდ შემოღების თაობაზე“ საქართველოს რესპუბლიკის მინისტრთა კაბინეტის 1992 წლის 16 მარტის N304 დადგენილების მიხედვით.

2. ამ კა­ნო­ნის ძა­ლა­ში შეს­ვლამ­დე რე­გის­ტრი­რე­ბულ სა­სა­ქონ­ლო ნი­შან­ზე გა­ცე­მუ­ლი მოწ­მო­ბა ძალაშია ამ კანონის ამოქმედების შემდეგაც.

**თავი IX**

**დას­კვნი­თი დე­ბუ­ლე­ბა­ნი**

**მუხ­ლი 47. ძალადაკარგული ნორმატიული აქტები**

კანონის ამოქმედებისთანავე ძალადაკარგულად ჩაითვალოს:

ა) ”სასაქონლო ნიშნების შესახებ“ დებულების დამტკიცებისა და სამოქმედოდ შემოღების თაობაზე“ საქართველოს რესპუბლიკის მინისტრთა კაბინეტის 1992 წლის 16 მარტის N 304 დადგენილება.

ბ) ”საქართველოს რესპუბლიკაში სასაქონლო ნიშნის (ნიშანდების) გამოყენების მოწესრიგების დამატებით ღონისძიებათა შესახებ“ საქართველოს რესპუბლიკის მინისტრთა კაბინეტის 1993 წლის 25 ივნისის N 483 დადგენილება.

**მუხ­ლი 48. კანონის ამოქმედება**

ეს კანონი ამოქმედდეს გამოქვეყნებიდან 3 თვის გასვლისთანავე.

საქართველოს პრეზიდენტი ***ედუარდ შევარდნაძე.***

თბილისი,

1999 წლის 5 თებერვალი.

N 1795 -IIს